Zelulen zenbatzea kontatzeko ganbaran (Neubauer improved edo Thoma)\nLegamien zenbatzea Neubauer improved edo Thoma kontatzeko ganbaran\nKontatzeko ganbara: Sarrera\nZelulak erabiltzen dituen edozein lan esperimentalean zelulak bizirik edota kopuru jakin eta egokian behar dira. Zientzia arloan aurrerakuntza asko eman dira eta zelula-esekidura baten kontzentrazioa kalkulatzeko hainbat metodo daude. Hala ere, gaur egun metodo guztiz erabilgarria da laginak zuzenean mikroskopioan behatzea eta zelulak zenbatzea, metodo erreza eta merkea baita. Horretarako kontatzeko ganbara edo hemozitometroak erabiltzen dira.\nNahiz eta kontatzeko ganbara mota asko egon, funtzionamenduaren oinarria berdina da kasu guztietan. Ganbara hauek porta bereziak dira, eta haien arteko desberdintasun nagusia, ganbara bakoitzak landuta daukan saretxoan datza. Azalera ezaguna duen sare hori da, hain zuzen, zelulak zenbatzeko lekua. Saretxo gehienetan 1 mm-ko aldea duen azalera karratua definitzen da, hots, 1 mm2 -ko azalera. Sare honen gainean sartzen den laginaren bolumena finko eta ezaguna da. Beraz, bolumen txiki horretan (normalean 0,1 µl) dauden zelulak zenbatuz gero, laginaren kontzentrazioa kalkula daiteke. Lagina kontatzeko ganbaran jarriz gero, eta estalkia leku egokian jarrita egonik, kontatzeko ganbara gehienetan laginak 0,1 mm-ko altuera izango du. Beraz, kontatzeko ganbarako saretxoan behatzen diren zelulak zenbatzean, laginaren 0,1 mikrolitrotan dauden zelulak zenbatzen dira (1 mm2 x 0,1 mm = 0,1 µl = 10-4 ml).\nSaretxoaren 1 mm2 osatzen duten karratu guztiak zenbatu beharrean, karratu guztiak ez zenbatzea erabakitzen bada (adibidez, karratu bakoitzeko zelula kopurua oso altua denean), zenbatzen diren karratuak ezin egon bata bestearekiko hurbil. Normalean izkinatan dauden karratuak eta saretxoaren erdialdean dauden zenbait karratu kontatzen dira. Ondoren estrapolazioa egiten da 1 mm2-tan leudekeen zelula kopurua kalkulatzeko.\nNeubauer improved kontatzeko ganbarari buruzko informazioa\nThoma kontatzeko ganbarari buruzko informazioa\nZerbitzu hau irakaskuntzarako erabili nahi bada, hurrengo prozedura proposatzen dugu:\nEman ikasleari orri honen URL helbidea.\nEsan ikasleari kontatzeko ganbaratariko batetan dauden legamiak zenbatzeko eta proposatutako ariketak ebazteko.\nIrakasleak aktibitate hau hobeto kontrolatzeko ikasleari eskatu diezaioke 8 digitudun zenbaki konkretu sartzeko (adibidez nortasun agiriaren zenbakia), ariketa ebazteko eta zuzenketarako ariketa irakasleari emateko. Irakasleak ebatzitako ariketara aztertu ditzake hemen.\nARIKETAREN ZENBAKIA: 62538777 Erakutsi beste ariketa bat\nBeste ariketa bat erakusteko, sartu hurrengo kutxatilan ariketaren erreferentzia: Zortzi digitudun zenbakia sartu behar da (nortasun agiriaren zenbakia adibidez).\nAriketa egin baino lehen orri osoa irakurtzea gomendatzen da.\nLegamia-suspentsio batetatik abiatuz bi diluzio hamartar egin dira 10-2 diluzioa lortzeko. Diluzioaren 10 mikrolitro Neubauer improved kontatzeko ganbarara eta beste 10 mikrolitro Thoma kontatzeko ganbarara transferitu dira.\nZenbatu zelulak eta egin kalkulu egokiak hasierako legamia-suspentsioaren kontzentrazioa kalkulatzeko. Ondoren, esan nola lortuko zenituzkeen hurrengo mikroorganismoen suspentsioak:\n5 x 106 legamia/ml kontzentrazioa duen suspentsioaren 2 ml.\n5 x 108 legamia/ml kontzentrazioa duen suspentsioaren 3 ml.\nZelulak zenbatzeko egin klik erabili nahi duzun kontatzeko ganbararen gainean (Neubauer edo Thoma). info+\nLehio berri bat zabalduko da aukeratutako kontatzeko ganbararen errepresentazioarekin. Irudiaren tamaina lehioarena baino askoz handiagoa izango da.\nBaliteke nabigatzaileak irudiaren tamaina nabigatzailearen leihora egokitzea. Kasu honetan irudiaren erresoluzioa pantailan oso baxua izango da. Hau gertatuz gero, egin klik irudiaren gainean irudia tamaina errealean ikusteko. Erabiltzaileak legamiak kontatzeko zonaldea aurkitu beharko du eta nabigatzailearen korritze-barrak erabili beharko ditu kontatzeko ganbararen superfizietik mugitzeko. Prozesu hau 40X objektiboarekin egingo litzatekeen kontatzeko ganbararen behaketa mikroskopikoaren antzekoa da. Asmoa da on line ariketaren bidez laborategian erabili daitekeen kontatzeko ganbara erabiltzen ohitzea.\nKontatzeko ganbararen erdialdean dauden legamia guztiak zenbatu beharko dira (25 karratu ertain Neubauer improved ganbaran edo 16 karratu ertain Thoma ganbaran). Kontatzeko ganbara biek emaitza bera emango dute ariketa konkretuarentzat.\nOndoren, diluitu gabeko suspentsioaren kontzentrazioa kalkulatu eta proposaturiko galderak ebazteko kalkuluak egin.\nKontatzeko ganbara: Neubauer improved\nKontatzeko ganbara: Thoma


Gobernu taldea. Ogasuneko eta Finantza Politikako kontseilaria - navarra.es\nOgasuneko eta Finantza Politikako kontseilaria\nIruñean jaio zen 1955. urtean. Ezkonduta dago, eta hiru seme-alaba ditu.\nEkonomi eta Enpresa Zientzietan lizentziatu zen Sevillako Unibertsitatean eta Zuzenbidean UNEDen. Zinpeko kontu azterlaria eta auditorea da.\n1980. urteaz geroztik, Ogasuneko teknikaria da oposizioan. Hasieran, finantza eta tributuetako ikuskatzailea izan zen, eta honako kargu hauek bete ditu Nafarroako Tributuen Ogasunean: Ogasuneko Ikuskaritza-burua (1984-1986), Tributuen Kudeaketako zuzendaria (1987-1991), Zergen zuzendaria (1991-1996) eta Fiskalitateko zuzendaria (1996-1999). 2000. urteaz geroztik, Tributuen arloko ikuskaritza-plazara itzuli da.\nArlo profesionalean, Administrazioaren modernizazioan eta Nafarroako foruko zerga-sisteman espezializatu da, bereziki Hitzarmen Ekonomikoan. 1991ko batzorde negoziatzailearen aholkularia izan zen, eta gaiaren inguruko ikerketa ugari argitaratu zituen.\nKontu Auditoriako irakasle elkartu gisa lan egin zuen Zaragozako Unibertsitatearentzat (Iruñeko campusa) 1983 eta 1991 urte artean, eta, 1991-1992 ikasturtean zehar, Erregimen Fiskaleko elkartu gisa Nafarroako Unibertsitate Publikoarentzat. Halaber, Nafarroako Marketing Klubarekin eta ESIC-ekin parte hartu du irakasle moduan 2008. urtetik 2015. urtera bitarte.\nEusko Ikaskuntzako bazkidea da; erakunde horretako lehendakariordea izan zen 1992 eta 1998 urte artean. Nafarroako kultura tradizionalaren aditua eta dibulgatzailea, bereziki ondare etnomusikal eta koreografikoarena. Ortzadar Euskal Folklore Taldearen sortzailea (1974), Kultura (1987-1991) eta Euskararen Nafarroako kontseiluetako kidea, Euskal Herriko Txistularien Elkarteko lehendakaria (1996-1999) eta José Miguel de Barandiaran Fundazioaren idazkaria (2005-2009), kultura munduan aipatu beharreko karguen artean.\n2015eko uztailean, Nafarroako Gobernuko Ogasuneko eta Finantza Politikako kontseilari izendatu dute.


MIKI DORA, MALIBUTIK EUSKAL KOSTALDERA | laidakosurftxokoa\nMIKI DORA, MALIBUTIK EUSKAL KOSTALDERA\n11 de septiembre de 2014 - 19:52\nAlain Gardinier idazleak iaz aurkeztu zuen bere liburua "Miki Dora, de Malibu à la Côte basque" Guéthary-n bertan. Asko baldin bada ez, baina dezente idatzi da bere euskal ibilbideari buruz. Jakina da Getariko olatua asko gustatzen zitzaiola, olatuaren pare parean ea bizi zela, eta ea azkenerarte bertan bizi izan zela. Han dago oraindik bere aulkirik gustokoena, non orduak igaro zituen hango eskuma paregabea kontenplatzen.\nBera ere tipo paregabea zela argi dago.\nMiki, gogoratzen duzu honera, Euskal kostaldera, etorri zaren lehenengo aldia?\n– Bai : udaren amaieran, 69an. Zuzenean joan nintzen Côte des basques hondartzara, Miarritzen. Esan didate bertan gertatu zela.\n– Nola izan zen hori?\n– Ankaz gora zegoen dena : labarraren kontra dagoen bloke handia eraikitzen hasiak ziren eta ez zegoen tokirik aparkatzeko. Nik Porsche bat neukan, berton erosia Baionako kontsezionarioan, espainiar bati.\n– Kristona, Porsche hura ! 356 gris metalizatu bat. 1962 edo 1963koa : 800 dollargatik erosi nuen.\nMiki tabloiaren dekadentzia eta jendetzaren inbasiotik ihes egiten. Ohol laburraren iraultzaren atal bat gertatuko zen tokira.\nSurfaren historiako zenbat gertakari izan dira hemen, gure aurrean, gure etxe ondoan, gure bizitzako egunerokoak edo gizartearen gorabeherak gertatzen ziren bitartean... Distantzia hartuta dastatu beharko ditugu, dena bezala.\nArgazkia 1969. urteko irailekoa da. "Sunset" eraikina hasi dira eraikitzen Côte des Basques hondartzan.\nIrakurri beharreko liburu bat, dudarik gabe. Aperitibo bezala hona hemen hau:\nLAGA CLASSIC XXVI →


Jean Lasallen herriko bozak baliogabeturik, bere abstentzioa bideoz grabatzeagatik | Mundo | KAZETA\n28 ABR. 2022 - 13:40h\nJean Lasallen herriko bozak baliogabeturik, bere abstentzioa bideoz grabatzeagatik\nPresidentetzarako bozen bigarren itzulian Jean Lasallek abstentzioa bozkatzen zuela grabatu eta sare sozialetan hedatu zuen. Kontseilu Konstituzionalak jarduera hori legez kanpokotzat jo eta Lourdios-Ichere herriko bozak baliogabetu ditu.\nJean Lasalle, Baionara egindako bisita batean. (Patxi BELTZAIZ)\nHauteskunde Kanpainaren Kontrolerako frantziar Batzorde Nazionalak Kontseilu Konstituzionalera eraman zuen Jean Lassallek presidentetzarako bozen bigarren itzulian bere herrian abstenitu zen momentua erakusten zuen bideoa. Konstituzionalak legez kanpokotzat jo du hori eta Lourdios-Ichere herriko 90 bozak baliogabetu egin ditu.\nPresidentetzarako bozetan aurkeztu zen Lasalle hautagaia bigarren itzulira ez zenez pasa, Emmanuel Macron eta Marine Le Pen aurrez aurre jarri zituen lehiarako abstenituko zela erran zuen aitzinetik. 2017ra arte auzapez izan zen Biarnoko bere herrian grabatu zuen bideoa eta Kontseilu Konstituzionalak ekintza hori «propaganda elektorala» izan dela erabaki ondoren, bertan jaso ziren 90 bozak baliogabetu ditu.\nLes explications ➡ https://t.co/QoLouRgpa9 pic.twitter.com/T24jx6vl4s\n— Jean Lassalle (@jeanlassalle) April 24, 2022\nBiarno eta Ipar Euskal Herria barne hartzen dituen 4. barrutiko diputatua ere badenaren kontrako zigorbide penalak izan daitezkeela gaineratu du Konstituzionalak. 15.000 euroko isuna eta urtebeteko kartzela jaso ditzake.\nHauteskunde egunean edo bezperan «propaganda mezuak hedatzea» debekatzen du hauteskunde kodeak. Kontseilu Konstituzionalak diputatuak hori egin zuela ebatzi du, «herriko boz zenbaketaren egiazkotasuna aldatu duelako».\nAbstentzioa islatu ondoren, herriko etxearen aitzinean prentsarekin mintzatu zelarik, bere ekintzak izan zitzakeen ondorioez kontziente zela adierazi zuen Resistons! alderdiko hautagaiak. Macron garaile eman duen hauteskundeen lehen itzulian bozen %3,13 lortu zuen Lassallek frantziar Estatu mailan. Euskal Herrian berriz, %11,61 lortu zuen.\nPresidentetzarako bozen emaitza guziak hemen.\nTodo sobre 2022ko hauteskundeak\nBi preso Mont-de-Marsango kartzelara eraman dituzte\nSute bat piztu da Seaskako egoitzan, Kanbon\nMuskildiko pastoralak «dantzan» jarri ditu Xiberoko eragile eta herritarrak\n'Aizkora eta Arbola' eskultura bihurtuko dute Baionan transmisio ariketa gisa\nGuardia Zibilak hamar pertsona identifikatu zituen Senperen Herri Urrats egunean


Garunek ez daukate generorik — Unibertsitatea.Net\nHemen zaude: Hasiera › Ziztu bizian › Garunek ez daukate generorik\n2015/12/14 - Unibertsitatea.net\nTel Aviveko Unibertsitatean ikertzaile lanetan ari den Daphna Joelek zuzendutako nazioarteko lan baten arabera, burmuinek ez daukate generorik.\nZientzia Kaieratik hartua\nHainbat garunen eskanerrei erreparatuta, ikusi dute badaudela gizonen artean gehiago errepikatzen diren ezaugarri batzuk, baita emakumeengan gehiagotan agertzen diren batzuk ere. Hala ere, ez dago sexuaren araberako patroi bat, ez dago generoaren arabera bereizterik. PNAS aldizkarian argitaratutako artikulu batean eman dituzte horren inguruko azalpenak.\n1.400 garunen erresonantzia magnetiko bidezko irudiak erabili dituzte ikerketa lan hau burutzeko. Gai grisa, gai zuria, lotura neuronalak eta garunaren kortexaren lodiera izan dituzte aztergai, ezaugarri anatomiko bereizgarriak bilatzea helburu. Baina ez dute aurkitu gizon edo emakume guztien garunetan ageri den elementu komunik, ondorioz, ezin da garun baten eskanerraren bidez garun horren sexua zehaztu.\nHala ere, garunaren eremu batzuetako ezaugarriak maizago ageri dira emakumeengan, eta beste ezaugarri batzuk, ordea, gizonengan. Hori dela eta, eskanerretan generoaren araberako kontraste handiena ageri zen hamar atalak hartu eta azterketa sakonagoa egin zuten.\nHemen duzue artikulu osoa irakurgai: Garunek ez daukate generorik.


GIGA jardunaldia: mekanizatua makina multiatazadunetan — IMH\nGIGA jardunaldia: mekanizatua makina multiatazadunetan\n2011/06/23 23:00:00 GMT+1\nGIGA jardunaldia: mekanizatua makina multiatazadunetan Ibarmia, Sandvik, Siemens enpresetako hizlariekin batera antolatutako multitask izeneko makinei buruzko jardunaldia azarora atzeratu dugu https://www.imh.eus/eu/albisteak/giga-jardunaldia-mekanizatua-makina-multiatazadunetan https://www.imh.eus/eu/albisteak/giga-jardunaldia-mekanizatua-makina-multiatazadunetan/@@download/image/11_giga_multitask.jpg\nIbarmia, Sandvik, Siemens enpresetako hizlariekin batera antolatutako multitask izeneko makinei buruzko jardunaldia azarora atzeratu dugu\nEkainaren 29rako aurreikusitako jardunaldia azarora atzeratu dugu. Barkatu eragozpenak\nGIGA Jardunaldia: mekanizatua makina multiatazadunetan (multitask)\nEguna: 2011ko azaroa, zehazkete\nOrdua: 10:00tatik 12:00etara\nLekua: Alberto Ortueta Aretoa (IMH)\nMultiataza makinak (Iñaki Murua IBARMIA)\nMultiataza makinentzako porta-erreminta eta erremintak ( Pedro Inglés SANDVIK)\nMultiataza makinentzako zenbakizko kontrolak (Manuel Sánchez Gallizo SIEMENS)\n(Aukerakoa) IMHko tailerreko multiazata makinen bisita.\nIzen emateak: IMH, Eider Iriondo, 943744132 telefonoan, webean hemengo formularioan edo emaila bidali jardunaldiak [abildua] imh [punto] es helbidera.\nMerkatuen mugimenduak, garatzeko bidean dauden eta kostu murriztuko herrialdeen mekanizazio ahalmenaren handiagotzeak egungo egoera ekonomikoarekin batera, mekanizazio arloko negozioen lehiakortasuna areagotzea eragin du. Balio erantsi gehiagoko eskariak bilatzea (konplexuagoak, kalitate gehiagokoak, errendimendu altuko sektoreak,....), balore honen araberako teknologiak erabiltzea eta kosteen murrizketa bilatzea erabakigarria da negozioak aurrera egiteko.\n"Multiataza" edo "multitask" kontzeptuak ekipo edo makina berdinean hainbat teknologia bateratzea ahalbidetzen du, adibidez torneaketa eta fresaketa. Honela, piezak makinaz makina mugitzea ekiditen da, baita bi operazioen beharra duten pieza konplexuen eskuzko eragiketak ere; horretaz gain, mekanizazioaren kalitatea areagotzen du, lotualdi bakarrean egiten baita, eta jardunaldian azalduko diren beste hainbat abantaila ere ematen ditu.\nBaina, zer makina behar dira? Nolakoak dira? Zein CNC erabiltzen dute? Zeintzuk dira erabiltzen dituzten ebaketa erremintak? Zeintzuk dira langileek behar dituzten konpetentziak? Galdera hauek eta beste asko erantzuten saiatuko dira makina multiatazen fabrikatzaile bat (IBARMIA), Zenbaki Kontrolen fabrikatzaile bat (CNC, SIEMENS) eta erreminta fabrikatzaile bat (SANDVIK).


Internet-en etorkizuna - Zero.Bat\nHTML fitxategi estatikoak eskegitzeko baino ez zen balio internet orain dela ez hainbeste denbora. Testu hutsa baino ez zen jarri. Azkenengo boladan mutimedia ere jartzen zitzaion, eta honez geroztik, herritartu zen internet. Interneteko erabiltzaileek pasiboak ziren. Datuak jaso baino ez zuten egiten.\nOrain web2.0 deritzonarekin edonork, nahiz eta ezaguera teknikorik ez eduki, jar ditzake bere pentsaerak, argazkiak, etab. Egoera pasibo batetik beste batera mugitu gara, non edonork dauka ezer esaterik. Baina web2.0 ez da gaitasun hori bakarrik (bere AJAX puskarekin).\nWeb2.0 deritzona harago dijoa. Internet berak fitxategiak ezezik (azken finean HTML bat testu fitxategi bat baino ez da) zerbitzuak ere eskaintzen ditu. Hau da, gaur egun gure eskuko dispositiboak (PocketPC, Palm, etab) sinkronizatu ditzakegu, eguraldiaren egoera jakiteko, adibidez. Zenbait plataforma ezberdin nahastu ditzakegu (Yahoo pipes bidez, alegia) edota esistitzen den baten zati bat baino ez hartu (txioka bezala).\nYoutube, Flickr, Google maps, last.fm... dira web2.0ko adierazgarrienak: erabiltzaileak beraien edukiak jarten dituzte era sinple baten, besteekin elkarbanatuz, sare soziala eginez, baina programaketa ere (API bidez) ahalbidetzen dute.\nDenbora badijoa eta ikerlari batzuek hasi dira jada web3.0ri buruz hitzegiten. Web semantikoa esaten zaio. Erabiltzaileari begira, apenas ezer aldatuko den, baina bere funtzionamenduan bai.\nEduki hutsez gain, informazio semantikoa ere eramango du. Eta informazio honekin joango dira interneten datzan zerbitzuak. Honek erraztuko digu gauzak bilaketetan, esateko. Aplikazio, zein zerbitzu, zein fitxategi azkarrak edukiko ditugu. Bakoitzak jakingo du zer nolako kontzeptuak dituen bere baitan. Eta kontzeptu hauek elkarrekin erlazioantuko dira. Youtuben dauden Su Ta Garren bideoak, adibidez, jakingo dute bideoak direla, su ta garren taldekoak, euskaraz abesten dutela etabar.\nMagia guzti hau microformatuetan oinarrituko omen da (Nahiz eta beste aukerak ere egon). Informazio guzti hau del.icio.usen tagen antzera (edo tagzaniakoen antzera) sailkatuko da, zerbitzu inteligenteagoak garatuz. Batzuk besteak aurkituko dituzte, eta garapen handienarekin, beraiek bakarrik nahastu.\nBaina hori inteligentzia artifizialak gure munduko arazoei konponbidea bilatuko diela esatea da.\ngarapena internet mikroformatuak teknologia web\nTeketen 2007-09-13 23:35 #1\nEskerrik asko txiokari buruzko aipamenagatik ;)<br />


Zaborrak beti zabor - - Guaixe.eus\nXabier Reparaz Extramiana 2019-03-01 08:10\nAzkenaldian susmoak baditut, ez ote garen ohitzen ari plastiko eta zaborrak non-nahi ikustera. Gogoan dut garai bat, non errepide bazterrean izozkailu edo telebistak euripean herdoiltzen zirenekoa. Mendian kristalezko botilak, latak eta bestelako zerrikeriak aurkitzeko aukera genuena. Garai hura gainditutzat eman genuela pentsatzen nuen, ez zela itzuliko. Inork ez zuela bide bazterrean botako garbigune batera eramateko etxe parera bila etortzen zaizkizunean, bere aspiradora zaharra. Baina hara nola, gure garaiak batzuetan aurrera eta besteetan atzera nola egiten duten.\nZabor poltsa erdi irekiak bide bazter eta zubi azpitan, etxe tresna zaharrak bidegurutzetan, plastiko zikinak airean, edozein zuhaitz, sasi edo belarretan. Are latzagoa, garagardo latak han hemenka, hanburgesen edukiontzi kirasdunen ondoan botata. Gusanitoak jaten zituen ume hark, lurrera botatzen zuen poltsa hura beharrean, orain latak botatzen ditu nonbait. Hezkuntzak huts egin ote digu bada? Modaz pasa ote dira ingurua zaintzeko ohiturak, garbitasun eta txukuntasuna?\nKontzientzia arazorik gabeko biztanleak, oraina bizi eta gozatzeko jaiotako aldemenak. Nork zer egin daitekeen esan ezin digun mundu kaotikoa sortu dugu. Eskubideak betebeharrik gabe gure direla pentsatzea ohitu gara. Erantzukizunik gabeko jendarte indibidualista eta ukiezina. Bat-batekotasunaren tirania, nork berea kontsumitu eta hor konpon. Erosteari utzi gabe, besteen beharrizanei entzungor. Zaborrak beti zabor.


Valentia uhartea - Wikipedia, entziklopedia askea.\nKoordenatuak: 51° 54′ N, 10° 21′ W / 51.900°N,10.350°W / 51.900; -10.350\nValentia uhartea (ingeleraz, Valentia Island, irlanderaz, Dairbhre) Irlandako hego-mendebaldeko kostaldean dagoen uhartea da, Iveragh penintsularen azkeneko mutur-muturrean (Kerryko konderria), honek Europako toki mendebaldekoenetakoa bilakatzen duelarik. Irlandarekin Portmagee udalerrian dagoen zubiaren bidez komunikatzen da, bai eta Reenard Pointetik Knightstownera doan ferryaz, azken hau uharteko udalerri nagusia delarik. Valentiako behin-behineko biztanleria 650 pertsonekoa da, eta bere azalera 11 km luze eta 36 km zabalekoa da gutxi gorabehera.\n2 Leku interesgarriak\nValentia uhartea atlantikoa gurutzatzen zuen lehendabiziko kable telegrafikoaren muturretako baten kokagune bezala hautatua izan zen. 1857, 1858 eta 1865eko zenbait saiakeretan huts egin ondoren azkenean 1866an Foilhommerum Bay eta Terranovaren (Kanada) arteko komunikazioa ezartzea lortu zen. Valentia Uhartetik kable telegrafiko hauek ehun urtez jardun zuten lanean, 1966an Western Union Internationalek erabiltzetik laga zituen arte.\n1993an, geologia ikasle batek uhartearen iparraldeko kostaldean Devoniar aroko arroketan babestutako tetrapodoen fosil batzuk aurkitu zituen. Aztarna hauek lurrean aurkitutako ornodunen seinale antzinakoenak dira eta Stössel paleontologoak tentu handiz ikertu zituen.\nDinglego badia Valentia Uhartetik.\nValentia Uhartea turismogune erakargarria da, Ring of Kerrytik hurbil da. Bere ezaugarri erakargarrien artean honako hauek daude:\nGeokaun Mendia eta Fogherreko Itsaslabarrak, ipar aurpegian 180 metro baino gehiago dituelarik.\nGlanleam House, uhartearen ipar-ekialdeko kostaldean, klima azpitropikaleko lorategiak ditu: Atlatiko Ozeanoaren haizeen eraginpean babesturik, lorategi hauek Irlandako mikroklima epelena osatzen dute. XIX. mendean Kerryko 19. Jauna zen Sir Peter George Fitzgeraldek sortu zituen, bertan hego hemisferioko landare exotikoak landatuz, normalki Irlandan hazi ditezen kristalpean jarri ohi dira. Lorategian Hegoafrika Australia, Zeelanda Berria, Txile eta Japoniatik ekarritako landareak ikusgai daude.\nUharteak Valentia Uharteko Ondare Gunea ere badu, bertan geologia, uharteko giza, natur eta industrial historiari buruzko argibidea eskaintzen delarik, bai eta telegrafo egoitzari buruzko erakustaldia.\nValentia Heritage Centre (Valentia Uharteko Ondare Gunea, ingeleraz)\nLehendabiziko kable transantlantikoaren ezartzearen argibidea. Ingeleraz.\nMultimedia: Valentia Island\nAzken aldaketa 1 ekaina 2020(e)an, 10:16(e)tan\nOrriaren azken aldaketa: 1 ekaina 2020, 10:16.


Arina eta itxuran originala izango da Windows berria, tabletetarako prest - Goiena.eus\nArina eta itxuran originala izango da Windows berria, tabletetarako prest\nJon Berezibar 2011-09-20 10:34 Teknologia\n2012 urte amaieran egongo sistema operatzaile berria merkatuan. Diseinua da deigarriena baina erabilpenean ekarriko ditu aldaketarik sakonenak\nWindows 95 historikoa abiatu zutenetik sistema eragilerik iraultzaileena izango omen da Windows 8a. Aurreko astean egin zuten Windows Build delako aurkezpena eta arduradunek agindu zuten aldatu egingo dela erabiltzaileak ordenagailuarekin ibiltzeko modua. Izan ere, Windows 8 pantaila ukigarriekin jarduteko bereziki diseinatu dute. Hasierako pantailatik bertatik izango da ezberdina Windows berria eta paneletan banatuko dira erabiltzaileak gehien erabiltzen dituen gune eta aplikazioak eta pertsonalizatzeko aukera asko emango ditu. Metro dauka izena interfaze berriak eta hatzamarrekin erabiltzeko dago pentsatua, diseinu arin eta orijinalarekin, aurkezpenean bertan izandako adituek komentatu dutenaren arabera eta Windows Phonean erabiltzen den horren egokitzapena da Metro.\nEzin bestela eta Windows 8ak urrutiko biltegiratzeari garrantzia emango dio, bai fitxategiak hodeiean gordetzeko eta baita ere gailu ezberdinak sinkronizatzeko moduetan. SkyDrive delako aplikazioarekin, adibidez, edozein fitxategi igo zein jeitsi ahalko da gailuetara. PC eta tableten arteko muga ezabatzea da helburua, joera nagusia da-eta hori.\nInternet Explorer berria\nHamargarren bertsioa izango du web nabigatzaileak eta nobedade moduan, zuzenean exekutatu ahalko ditu HTML5ean edo CSS3an diseinatutako aplikazioak. Errendimenduan hobekuntzak ekarriko ditu nagusiko nabigatzailearen bertsio berriak.\nIritzi ona aurkezpenean\nAurkezpena jaso duten aditu eta kazetariek itxura ona hartu diote Windowsen apustu berriari. Berebiziko garrantzia du honek "post-PC" garaira begira egin duten apustu garrantzitsuena da-eta, erabakigarria, Windows Vistaren hutsegitea eta gero.\nJon Berezibar 2011-09-20 13:46 Erantzuna | #1\nEta ematen du, bada, Windowsen sistema berriak, tabletarako bereziki diseinatutakoak, jakin-min handia eragin duela. Aurreko asteko aurkezpenean kazetariei Samsung tableta bat eman zieten prototipo batekin (akreditazioak 3.000 dollar balio zituen, zenbait kasutan) eta dagoeneko sarean ipini dituzte salgai prototipook, 2.000 eta 2.300 dollarretan. Datorren urtera arte ez da salgai egongo.\nAlbiste osoa, El Pais-en.


Noticias de Sortu - Noticias de Gipuzkoa\nBizikletak garbitzeko gune bat sortu du Udalak\n– A.Z.\t2020-07-03\torio – Orioko Udalak bizikletak garbitzeko gune berria jarri du autopista azpian eta hondartzako errotondaren ondoan. Eremuak mangera bat du, bizikletak garbi-tzeko eta, horrez\nAldundiak Gipuzkoako eskualdeetako sare sozio-ekonomikoa indartzeko 825.000 euro bideratu ditu\nN.G.\t2020-06-23\tDirulaguntza deialdia garapen agentziei zuzentzen da, eta COVID-19 gaitzak sortu duen krisiaren ondorioei erantzutera egokitu da laguntza lerroa\nXabier Euzkitze\t2020-06-21\tJ ada ireki dute muga, dagoeneko ez da eragozpenik Beratik Sarara joateko. Itxialdiak, aurrez mila gertakarik, legek edo ñabardurak bezala, Hendaiatik baino gertuago sentiarazi gaitu Sevillatik. Zer esanik ez Laredotik. Bai, Kantabrian euskaldun askok dute bigarren etxea, baina askoz\nHarituz eskualdeko bertso eskolan zabaldu dute izen-ematea\n– M.S.S.\t2020-06-16\tTolosa – Harituz Tolosaldeko Bertsozale Elkargunea 2020-2021 ikasturteko bertso eskola taldeak sortu, osatu eta antola-tzen ari da. Hori dela eta, ekainaren 19a bitarte zabalik\nBegoña Errazti\t2020-06-13\tH an pasado quince días desde mi último artículo y algunos asuntos en vez de mejorar están empeorando notablemente. Siguen los ataques a\nFoto: Oskar Montero\t2020-06-13\tIruñea. Sortu denunció ayer la aparición de pintadas contra la izquierda abertzale en varios puntos de Alde Zaharra de Iruñea, en las que se\nGure ingurua esploratzeko fitxak sortu ditu Cristina Eneak\n– N.G.\t2020-06-12\tnatura – Etxeko txikienei gure inguru hurbilean esploratzaile izateko aukera eskaini nahi die Cristina Enea Fundazioak: parkeetan, lorategietan eta hiriko berdeguneetan.\nJavier Vizcaíno\t2020-06-10\tEscucho en Radio Euskadi al secretario general de Sortu, partido ampliamente mayoritario de EH Bildu, decir que las pintadas en sedes de\nSortu: “La pintada se quita con acetona, pero la muerte de presos no es reversible”\nUrkullu reclama a Sortu que como mínimo diga que “está mal” atacar sedes de partidos\n–N.G.\t2020-06-04\tRecuerda a la izquierda abertzale que hay cosas “imposibles de justificar”\nEstablezimendu guztietan erabil daitezke bonoak\n– J.L.\t2020-06-04\tAzkoitia – Erosketa bonoen harira herritarren artean nahasketa sortu dela ikusita, Azkoitiko Udalak gogorarazi du “herriko establezimendu guztietan erabili\nN.G.\t2020-06-03\tLa izquierda abertzale de Zarautz se suma a la denuncia pública de la víctima y llama a la concentración de este jueves para censurar "la agresión misma"\nPandemiak justizia modernizatu egin du\nM. Tolosa\t2020-06-02\tEuskal epaitegiek abian jarri dute espediente judizial elektronikoa\n100 aparkaleku berri izango dira Zarauzko Lapurdi kalean\n– A.Z.\t2020-05-28\tHorietatik 40 egoiliarrentzat izango dira eta beste 60ak TAO sistema bitartekoak\n2020-05-27\tErosketa-bonuak aterako dituzte bertan kontsumitzeko eta hainbat kasutan zergak jaitsiko\nJavier Vizcaíno\t2020-05-26\tvamos ya para quince días seguidos de ataques a locales políticos, un domicilio particular y algún que otro objetivo. Salimos a una media de\nAna Urkiza\t2020-05-25\tInork ez dakigu non egongo garen 20 urte barru. Baina amets egin dezakegu eta amets horiek konpli daitezen lan egin. Zeren eta etorkizuna irudikatzen ez badugu, ez dakigu nolakoa izango den baina ez da guk amestu genezakeena izango. Igaro berri dugun asteburuan, Itziar Ugarte kazetariak\nAitziber Muga\t2020-05-25\tUdalak herriko merkataritza txikia suspertzeko bono sistema bat abian jarriko du\nPor Maddi Etxebarria Bilbao, Imanol Larrea Mendizabal\t2020-05-21\tDuela 16 urte Soziolinguistika Klusterra sortu zuen euskararen alde konprometitutako pertsona eta erakunde talde batek. Euskararen soziolinguistika lantzeko bat egin zuten, askotariko ikuspegien artean. Norbanako gisa, hamaika euskaltzale, ikerlari eta intelektualek sustatu zuten Klusterraren\n– H. U.\t2020-05-21\tEl movimiento disidente de la izquierda abertzale que ampara a Ruiz acusa a Sortu y Bildu de “electoralismo”\nLezok Ipuin Kapsulak ekimenaren bigarren zikloa antolatu du\n– A.M.\t2020-05-21\tBihartik aurrera eta ostiralero, Mikel Susperregik ipuin bat argitaratuko du Interneten herriko txikientzat


Etzi.pm: Zertan asmatu dugu 2015 urteari dagokionez? - etzi.pm\nHasiera/Portada, Txostenak/Etzi.pm: Zertan asmatu dugu 2015 urteari dagokionez?\nEtzi.pm: Zertan asmatu dugu 2015 urteari dagokionez?\n2015 urtearen hasieran urterako baliagarri izango zitzaigun autobetetzen den profezia bat idatzi genuen, ‘α zero: 2015ean datorrena’ txosten forma hartu zuena. Esan beharra dugu Talaios Kooperatibako kideok, autobetetzen den profezia hau txosten estrategiko bezala erabili dugula urtean zehar landu ditugun aholkularitza eta proiektu propioetan, eta uste dugu ez garela oso oker ibili. Eguneroko zurrunbilotik kanpo, hainbat gai estrategikoren inguruko epe ertaineko irakurketa eskura izan dugu, eta gaur egun horrelako tresna bat eskura izatea luxua da.\nPublikatu genuen txostena aztertuz gauza batzuk pentsatu bezala gertatu dira. Subjektu politikoak sortu eta hedatzeko eredu berriek zeresan handia eman dute, eta bide hori egina ez duten egiturek eraldatzeko beharra ikusi dute aurten. Feminismoak agenda publikoan tokia hartu du diskurtso indartsuarekin, eremu askotan hegemonikoak diren jokamoldeak eztabaidara ekarriz, baita harremanen arloan ere. Eremu fisikoa sentsorizatzen eta saretzen hasi da, bai maila indibidualean baina baita eremu publikoan ere, oraindik ulertzen ez dugun eraldaketaren aurrean jarriz jendartearen eta informazioaren antolaketa. Ekonomia kapitalistaren alternatibak agenda politikoan ezarri dira, eta oraindik txikitasunetik, baina esperientzien saretzearen bitartez Ekonomia Sozial Eraldatzaileak ikusgarritasuna lortu du. A bai ahaztu gabe, errusiarrak mendebaldearentzako gaizto unibertsal berriak izateko saialkera nabarmena izan da, naiz eta urtean zehar konpetentzia atera zaion.\nHala ere esan behar da beste gai batzuetan egindako aurreikuspenak ez direla bete, ez behintzat guk nahiko genukeen neurrian, oraindik aukeren esferan gelditu direlarik. Adibidez informazio masiboaren garaiotan garapenerako klabea diren p2p teknologia banatuak oraindik ez dira zabaldu behar bezala, eta interneten zentralizazioak aurrerapausoak egin ditu. Ekonomia partekatuan oinarritutako esperientziak, batez ere kooperatiboak, erritmo onean hazi dira, baina oraindik jendartean ezezagunak dira, eta erabiltzaile kooperatibizatuen eta kontsumitzaileen arteko arrakala handitu da, instituzio publikoek ere ez dute harreman publiko-kooperatiboen aldeko apusturik egin. Energia sorkuntza, almazenamendu eta banaketaren arloan ere burujabetzarako aukerak eskura izanik ere, estatu eta multinazionalen presioaren ondorioz ez da aurrerapen handirik egin. Eta hezkuntza eredu tradizionalen porrota nabarmena den arren, eredu berriek ez dute asko aurreratu. Bereziki kezkagarriak dira programazioak eta teknologia libreek eskoletan sartzeko dituzten oztopoak, ezezagutza, kontserbadurismoa eta lobby korporatiboak ezin gaindituz.\nUrtearen balorazio positiboa egiten dugu hala ere Talaios Kooperatiban gabiltzanok, eta ikusten den bezala, pausoak txikiak izanda ere hainbat alternatiba eta jendarte paradigma aldatuko duten egitasmo aurrera doaz. Bete ez diren aurreikuspenetan ere kasu batzutan erregresio kezkagarria detektatu badugu ere, orokorrean aukera gehienek irekita jarraitzen dute, gure esku dago horietan bakoitzak ahal duen eremutik eragitea. Horretarako da baliagarria autobetetzen den profeziaren estrategia, estrategikoak diren eremuetan ekintza hutsuneak detektatu eta bestela ezinezkoak diruditen aldaketak bideragarri bihurtzen dituelako, eta etorkizun hobeak irudikatzea beharrezkoa da etorkizuna eraikitzeko.\nDatozen egunetan 2016 urteko aurreikuspena argitaratuko dugu. Baliteke gai batzuetan aurrekoaren jarraipen izatea, baina beste batzuk berriak izango dira. Seguru dakiguna da datorren urterako bideorri estrategikoa izango dela guretzat, eta nahi dugu zuentzat ere horrela izatea.\nNabigazio karta 2015-12-25\nNabigazio karta 2016-01-01\nEtiketak:2015 profezia Prospektiba\n2015-12-30 at 5:13 pm\nRT @etzipm: Etzi.pm: Zertan asmatu dugu 2015 urteari dagokionez?\n2015-12-30 at 5:17 pm\n2015-12-30 at 5:18 pm\n2015-12-30 at 5:46 pm\n2015-12-30 at 8:31 pm\n2015-12-31 at 9:45 am\n2015-12-31 at 10:48 am\nPingback: [Txostena] α zero: 2016ean datorrena - etzi.pmetzi.pm\nOlatuKoop liked this on Facebook.


Ekonomiaren goranzko joera ~ Blog de Petronor\nEkonomiaren goranzko joera\n21.5.15 Unknown No hay comentarios\nAtzo aurkeztu zuen Confebaskek euskal egoera ekonomikoaren gaineko azken txostena eta, nolabaiteko laburpena egitekotan, joera orokorra onerakoa da mundu-maila, nahiko ona Europan, nabarmen hobea Espainian (%2,9) eta, ondorioz, dezente hobea Euskal Autonomia Erkidegoan (%2,7). Hiruzpalau zertzelada laburbiltzekotan:\nHerrialde aurreratuek azkenean egingo duten gorakadarekin (%2,3) batera, mundu mailako ekonomiek nabarmen egingo dute gora (%3,5) 2015 urtean zehar.\nEuropar Batasunak ere gora (%1,5) egingo du, oro har, eta Espainikoak bereziki (%2,9), euroaren merketzea eta petrolio-prezioaren jaitsiera tarteko. Honek guztiak lanik eza murriztuko du (%22,2).\nEuropar zein espainiar ekonomiaren hobekuntzak erakarriko du euskal BPGren aurreikuspena hobetu ahal izatea. Behar bada %2,7ra irtsiko da, aurretik %1,9 iragarri zen arren.\nIndustriaren ekoizpen-ahalmena gehitu egingo da eta lanpostu berriak sortuko. Segurutik urtean azkenerako 22.000 afiliatu gehiago izango ditu Gizarte Segurtasunak eta langabezia-maila %13,5ra murriztuko da.\nHonek ez du esangura izango krisialdia erabat gaindituko denik; hobekuntza bai, baina. 2015eko euskal BPGa 2008koa baino %3,2 txikiagoa izango da eta enplegua %7,5 murritzagoa.\nCategoría: Amatiño , Confebask , Ekonomia , Euskadi


Harreman funtzioa eta osasuna (nerbioan (Parkinsonak mugitzea zailatzea… Coggle\nHarreman funtzioa eta osasuna (nerbioan (Parkinsonak mugitzea zailatzea…\nHarreman funtzioa eta osasuna\nZe gaixotasun agertzen dira?Parkisonak,Alzheimerak,depresioa,antsietatea,bulimia,anorexia,miopia,hipermetropia,otitisa.\nParkinsonak mugitzea zailatzea egiten du.Alzheimerak gauzak ahazten dira.Horiek gaixotasunak ezin dira sendatu baina al dira hobetu.Alzheimeren medikua neurologoa da.Eta parkisonen medikua neurologoa ere da.\nHaustura kolpe baten edo erortzearen ondorioz hezurra apurtzen da.Hezurrak azalaren kapa joaten denean azala irekitzen da.Zaintiratua lotailuak lesionatzen dira doblatzeagatik gehiena lotailua luzatzen da.Inmobilizatzen ipintzen igeltsua senda ahal da. Traumatologoa da bere medikua.\nErreumatismoa eta lesioak izan detzakegu.Hori artikulazioan gertatzen da.Infekzioa,herentziazko faktoreak edo kirol gutxiegi egiteariz edo geheigi egiteari.Bere medikua errematologoa tratatzen dute.\nDepresioa da oso triste zaudenean. Antsietatea ezin duzun geldi egon edo oso urduri zaudenean.Bere medikua psicologoa da.\nBulimia:Jaten duzula eta zure buruarekin txarto zentitzen zarela hain beste jateagatik eta oso lodia egiten zara.Anorexia:ez duzunean jaten nahiakoa eta oso argala gelditzen zara.Bere medikua psicologoa da edo psiciatra.\nEmpatia:Bestearen lekuan jarri eta nola zentitzen den jakin.\nHarreman osasuntsuak izateko izan behar diren gaitasunak\nErrespetatu besteak:tolerante izatea pertsonen arteko desberdintasunekin.\nElkarbizitza arauak errespetatu:Arauak errespetatzea gatazkarik ez edukitzeko.\nHartu erabakiak:egin auretik pentsatu zer gertatu ahal den.\nMiopia da begian daukagun kristalinoa bitartez urrunetik borrozo ikusten da.hipermetropia begiaren kristalinoaren bitartez akatsak ikusten dira gertukoena objetuen fokuratzea zailtzen du hurbiletik.Bere medikua da oftalmologoa.\nOtitisa belarria intzatzen zaizu hori bakterio infekzioengatik sortzen da.Bere medikua otorrinolaringologoa tratatzen du gaixotasun horiek.\nNerboi sistemaren gaixotasunak


Galdaketa altzairuzko aingura hornitzaileak eta fabrikatzaileak - Txinako fabrika - LIG Itsas Makineria\nCASTING STEEL ANCHORHi-sea Marine itsas ainguraren fabrikazio, hornitzaile eta esportatzaile profesionala da. kalitate oneko aingura eta lehentasunezko prezioa baino ez ditugu eskaintzen. Itsas aingura guztiak hornitzen ditugu Japoniako stockless aingura, aretoko aingura, spek aingura, AC-14 aingura, baldt aingura eta abar barne. Gure aingura guztiek jatorrizko ziurtagiria eskain dezakete.\nHi-sea Marine itsas ainguraren fabrikazio, hornitzaile eta esportatzaile profesionala da. kalitate oneko aingura eta lehentasunezko prezioa baino ez ditugu eskaintzen. Itsas aingura guztiak hornitzen ditugu Japoniako stockless aingura, aretoko aingura, spek aingura, AC-14 aingura, baldt aingura eta abar barne. Gure aingura guztiek jatorrizko ziurtagiria eskain dezakete.\nZiurtagiria: ABS, LR, BV, DNV, NK, IRS, CCS\nOntziak: biluzi biluziak\nSpek aingura aingura-poltsikoetan sartzeko diseinatuta dago. Azken urteotan aingura hauek eraikin berrietan stockless aingurarik erabilienetako bat bihurtu dira.\nErabiltzen dira nagusiki: belaontzi handiak, gurutzaldi-ontziak, edukiontzien bidalketak\nHot Tags: Galdaketa altzairuzko aingura, Txina, fabrikatzaileak, hornitzaileak, fabrika, Txinan egindakoa, aurreratua, kalitate handikoa, erosi, kalitatea, prezioa, prezioen zerrenda, aurrekontua


Espainiar Estatua sexu- esplotaziorako salerosketen biktimei asilo eskubidea aitortzen hasi da - ZEHAR\nHome / CEAR-Euskadi / Espainiar Estatua sexu- esplotaziorako salerosketen biktimei asilo eskubidea aitortzen hasi da\n(Madril, 2017ko urtarrilak 16). Iazko azkeneko hilabeteen, agintari espainolak nazioarteko babesa aitortzen hasi dira sexu-esplotaziorako salerosketaren biktimak izan diren emakumeei. Konkretuki, Saharaz hegoaldeko 12 emakume eta beraien seme-alabak dira eta CEARren talde juridikoaren laguntza izan dute.Aurretiaz, oso gutxitan eman dira aldeko ebazpenak, baina erakundearen arabera, azkeneko hilabeteetan hartutako irizpidea “pertsona hauen bizitzak salbu jarri ahal dituen aurrerapauso garrantzitsua da”. Urteetan zehar, CEARrek behin baino gehiagotan galdatu du erakunde judizial espainiar eta europarretan sexu-esplotaziorako salerosketaren biktimak izan diren emakumeei estatuek nazioarteko babesa eskaini behar dietela, genero arrazoiengatiko jazarpen mota bat delako.\nPaloma Favieres, CEARren zerbitzu juridikoaren koordinatzailearen esanetan “Sexu- esplotaziorako salerosketak Giza Eskubideen urratze larria suposatzen du, pertsona horien duintasunaren kontrako eraso bat da, batzutan, heriotza bera ere suposatu dezakeena”.\nErakundeak gogorarazten du Estatuek Ez Itzultzearen Printzipioa bermatu behar dutela, beraz, ebazteke dauden kasuetan irizpide berdina jarraitzea espero du. Orain arte, espainiar agintariek Atzerritartasunaren perspektibatik jorratzen zituzten horrelako kasuak, pertsona hauek behar duten babesa aintzat hartu gabe.\nSexu-Esplotaziorako salerosketa giza eskubideen urraketa larria suposatzen du eta Nazio Batuen Erakundeak esklabotza garaikide gisa definitzen du.\n“Nik ez nekien asiloa eskatzeko aukera nuenik, nire istorioa kontatu nuen eta nire abokatuak errefuxiatu izaera onartzeko eskaera luzatu zuen. Horri esker, momentu honetan beldurrik gabe bizi naiz”, 12 emakume hauetariko baten istorioa da hauxe.\nGinebrako ituna eta gainerako nazioarteko hitzarmenak mahai gainean jarriz, CEARrek urteak daramatza asiloa aldarrikatzen sexu-esplotaziorako salerosketaren biktimak izan diren pertsonentzat, bai muga-postuetan eta baita lurralde barnean ere.\nEuskadi ez da errealitate honen salbuespena. Izan ere, orain dela gutxi Bilbon helburu hori zuten bi sare desartikulatu dituzte. Euskal erakundeek ere egoera honekiko dituzten kezkak azalarazi dituzte. ZEHAR errefuxiatuekinn denbora daramagu gai honetan sakontzen, sexu- esplotaziorako salerosketaren biktimak izan diren emakumeen asilo eskubidea aldarrikatzen.\nTags: asilo eskubidea, cear, CEAR-Euskadi, errefuxiatuak, sexu esplotaziorako salerosketa


2018-06-08 - Goierriko Hitza : Goierriko Hitza\nGailurra Xtreme: Zegama-Aizkorri\nGailurra Xtreme saiokoak 2018ko Zegama-Aizkorri mendi maratoian izan dira. Ibon Gaztañazpik gorriak ikusiko ditu proba bukatzeko.\nGoiBerri 286. zenbakia [pdf]\nAzala: Nekane Altzelai legazpiarra, Foso Sozialeko bozeramailea.\n3. orria: Anartz Eztala, Lazkaoko kiroldegiko igeriketa monitorea.\n6. orria: Goierri Gorri nesken futbol ...\nEnpresa txikien nazioartekotzea bultzatuko du Goierri Valley taldeak\nMendiak ez du adinik\nAdinez eta kopuruz sasoiko dago Goierriko Mendizale Beteranoen taldea, eta 10. urteurrenean erronka berria jarri dio bere buruari, Goierriko Mugetatik Bira egitea. Aldizkari ...\nOrdiziako San Jose egoitza Kabia erakundean barruan sartu da\n«Lasterketarik bereziena, zalantzarik gabe, New Yorkeko maratoia da»\nOrain 25 urte hasi zen Anartz Eztala (Lazkao, 1968) Joxemiel Barandiaran kiroldegiko igeriketa monitore lanetan. Zaila da esatea zenbat jenderi erakutsi ...\nIparrorratza eta mapa bidelagun\nKirol mota bat da orientazioa, XIX. mendean Eskandinavian sortua. Goierrin gero eta ezagunagoa da, Mendi Federazioaren barruan dagoen Gipuzkoako Orientazio Taldeak (GOT) ...\nKontakizun laburrak eta Tenpora taldea gaur, Ordizian\nThe Troupers Swing taldearen kontzertua, bihar\nThe Troupers Swing taldeak kontzertua egingo du bihar, 23:00etan, Urretxu eta Zumarragako Areizaga-Kalebarren plazan. Talde hau 2013an sortu zen Alacanten. Swing eta rockabilly musika jotzen dute eta zuzeneko oso alaia


Android Youin You-Box 4K irakurgailua: bihurtu zure telebista Smart TV – Gazteon KZ\nTelebista gehienek beren sistema eragilea dute, batzuetan oso aurreratua ez dena eta denboraren poderioz zaharkitzen dena. Hori hobetzeko aukera on bat da Youin You-Box, telebista arrunt bat azken belaunaldiko telebista bihurtzeko portu eta sarrera ugari dituen gailua. Hargailu honek hiru USB ataka ditu (bata 3.0, bestea 2.0 eta azkena C motakoa da); gainera, Ethernet du kable bidezko irakurgailua routerrera konektatu ahal izateko, eta beste aukera batzuk ere baditu, hala nola audio optiko digitalaren irteera eta HDMI, hau da, gailua telebistara konektatzeko erabiltzen dena. Gainera, Youin You-Boxek merkatuko haririk gabeko aukera guztiak ditu: Bluetooth 4.2, jokoetarako aginteak konektatzea ahalbidetzen duena. WiFia du Interneten kablerik gabe sartzeko, eta kalitate handiko polikarbonatoz egina dago.\nHardware oso fidagarria\nIrakurgailu txiki honen barnealdean, eduki mota guztiak exekutatzeko nahikoa den hardware bat dago, merkatuan gaur egun existitzen diren beste asko ez bezalakoa, 4K bateragarritasuna baitu. Horrela, gehienez 1,9 GHz-ko maiztasunean lan egiten duen lau nukleoko prozesadorea du, kalitate handian bereizmen handiko bideoak ikusteko gai dena. Gainera, Youin You-Boxek 2 GB-ko RAMa dauka, kopuru egokia eta nahikoa Android TV10ek arazorik gabe funtzionatzeko.\nBiltegiratze espazioko zortzi giga barne hartzen ditu, non erdia baino zertxobait gehiago libre dagoen aplikazioak instalatzeko edo edukiak gordetzeko. Edukiera handitzeko aukera dago 32 GB-rainoko mikroSD txartelak erabiliz.\nUrrutiko aginte bat du, Netflix, Prime Video edo Play Store bera bezalako plataformetara zuzenean sartzea ahalbidetzen duten botoiak dituena. Gainera, Googleren laguntzailearentzako mikrofono bat ere badago.\nOinarrizkoa: 69,90 €\n(fnac.com edo fnac.es)\n← Pinturillo 2, Android plataforma\nZinemaldiak 17 euskal ekoizpen izango ditu →


Ekonomia - Turismoa - Page #14\n100 000 ibiltarietarik goiti Kakuetan aurten\nArrakasta handia üken dü aurten, hala nola egün zonbaitetan 1 000 jentez goiti jin dira Santa Grazirat, jakitez aparkatzeko 100 bat lekü baizik ez dela.. .. Berri hon bat halere herriaren kontüentako eta herriaren famaren handitzeko. La Vernako harpearekin Santa Graziko bi güne horiek indar bat dira Basabürüarentako ere, 120 000 jende jinarazten beitüe orotarat. Horrek turismako profezionalak eta logüneak biziarazte dütü. Horrez gain Santa Graziko merak jakinarazi dü jarraikiko züala herritarren fidantxa begiratzen düano. Maryse Othart :\n10 urtez La Verna zinez kanbiatü da\nIzena lehen lehenik, « La Vernako sala »-tik « La Vernako harpea » bilakatü da, turisteek aisago konpreni dezen. Lan franko eginik izan dira ere aisago, hürrünago eta goxoago izan lendin bisiten egiteko. Hatsarre batez gogor bazen, bisitazaleen eskazarengatik, gaüzak hobetü dira komünikazioaren indarrak ezartez, hots sos haboroen ezartez La Vernako famaren hedatzeko. Orai 16 000 bisitetarat heltzen dira urte oroz, aski galtzeen eküratzeko eta günearen joanarazteko Hiru herrien arteko SIVU batek joanarazten dü günea hiru langileekin, sei direlarik sasu betean. Jean-François Godart La Vernako züzendaria :\n9. ürrentürik 10. CLEFE-a abiatürik\nCLEFE edo enpresak sortü nahi dütüen emazteen lagüntzeko sos biltze kanpaina arrahasten da. 1998an abiatürik, orotara 150.000 euro beno haboro pestatürik izan dira; 300 lagüntzale beno haborori esker. Orotarat 52 enpresa berri sortzen lagüntü dira, oro emazteek eramanik. Sos lagunzaleek 5 urte gabe beren sosa arrabiltzeko parada düe. Ezen CLEFEak sosa prestatzen baizik ez dü. ODACE egiturak enpresa joanarazten lagüntzen düalarik. Dominique Pochelu :\n2019 Urria 15\nCLEFE-ek lagüntürik "Vers la terre" saltegia\n2011an abiatürik, 2016an günez kanbiatzeko « Vers la terre » saltegiko Marie Figueroak CLEFE-aren sos langüngoa bat üken züan saltegia günez kanbiatzeko. Lili saltzale beno bere bürüa ofiziale gisa ikusten dü, horrek düan jakitate eta zorroztarzün osoarekin. Ehorzketa, eztei, urtebürü eta beste ospakizünetaz gain, urte osoan lili saltzen dü. Hortako igan urteaz geroz langile bat hartu dü, formakuntza bat jarraikitzea hari galtegin ondotik. Marie Figeroua :\n2019 Iraila 13\nBestaren egiteko güne berri bat Maulen !!\nEuskalduna ostatüak jatetxeaz gain, ostatü eginen dü orai. Gela berri, ordütegi berri, xede berri, ... Horietaz gain, 2 lehen urteen bilana ere egiten dügü Bettan Bordagaray'ekilan:\nEBIKO espartin zola berria asmatürik!\nHouyou aragitegiak 90 urte!!\nLürraldea hobeki ezagützeko.\nkasketaren sasoa da Xiberoan!


Banden Lehian hirugarren sailkatu zen Dekot taldeak Bay of Biscay jaialdian joko du | Azkue Fundazioaren Egunkaria\n2018an burutu zen Banden Lehia jaialdiaren azken edizioa; guztira hamar egin dira. Bada, azken edizio horretako hirugarren sailkatuak, Dekot taldeak, Bermeon estreinakoz egingo den Bay of Biscay jaialdian joko du, uztailaren 26an. Banden Lehiaren sari nagusiaren baitan jasotako kontzertua da.\nDekotek Demak grabatu eta kaleratu zuen joan den urtean. Diskoak hamar kantu biltzen ditu, eta grabazioaz eta nahasketez Haritz Harreguy teknikaria arduratu zen. Ekoizpena Harreguyren eta Ibai Ayerza taldeko abeslari eta gitarra-jolearen esku izan zen. Azkenik, Kataluniako Ultramarinos Mastering estudioetako Victor Garciak masterizatu zuen diskoa.\nGrabazioa hainbat aldaketaren emaitza da. Aipatutako formazioarenaz eta hizkuntzarenaz gainera, lehen neska batek abesten zuen, eta orain Ayerza arduratu da abesteaz. Musikalki, pop-rock garaikidearen esparruan kokatzen diren kantu bizi eta dantzagarriak biltzen ditu diskoak, indartsuak, baina baita melodikoak ere.


Erori Etxean Edateko Edariak | Bezzia\nUdazkena gure oinetan da eta konpainia onean edariak gustatzen bazaizkizu edo zure negozio bileretan prestatzen badituzu, ez galdu errezeta soil hauek minutu gutxitan egin dezakezu eta zure gonbidatuek izugarri gozatuko dute.\n1 Sagardo sagarra\n2 Sagar sagardo sangria\n3 Gingerbread espezia margaritak\nUdazkenerako, sagar sagardoa aurki daitekeen edari errazena izan daiteke. Baina zure sukaldean udazkeneko edari horiek egiten mundura ausartu zaitezke. Prozesua pixka bat luzea den arren, osagai zerrenda erraza eta zehatza da. Zure sagar sagardoa egiteko, honako hauek beharko dituzu:\nsagarrak (laurdenetan moztuta)\nSagar sagardoa prestatzen jarraitzeko, jarri sagarrak (10) ur lapiko handi batean, ura eginez sagarren gailurrak lau zentimetro inguru gainditu.\nOndoren, gehitu azukrea (3/4 katilua), kanela (koilarakada 1) eta espezia (koilarakada 1). Utzi sagardoa irakiten ordubetez estalita. Ondoren, ekarri lapikoa sueztitu eta estali bitartean 2 orduz. Prozesu hau amaitutakoan, hoztu aurretik sagardoa iragazki fin batetik gutxienez bi aldiz pasatzen duzula ziurtatu behar duzu.\nSagar sagardo sangria\nSangria udako gogokoena da, beraz, zergatik ezin dugu aurkitu udazkeneko edari gogokoenetan sartzeko modurik? Zorionez guretzat, sagar sagardo sangria dago. Ez da harritzekoa, osagai zerrenda laburra eta ardo eta alkoholez betea dago, sagarrak ahaztu gabe! Osagai hauek eskatzen ditu errezetak:\nsagar sagardoa (1 kopa)\nardo zuri lehorra (botila 1)\nsagar pattarra (1/4 kopa)\nsegundo hirukoitza edo likore laranja (1/4 kopa)\nBukatzeko seltzerra, ur distiratsua edo sagardoa\nSagarrentzat hobe da dadoak ematea eta limoi zukuan botatzea, denbora gutxian gorritu ez daitezen.\nErrezeta sagar sagardoa irakiten jarriz hasten da. Katilu batekin hasten zarenean, ¼ katilu ingurura murriztu behar duzu. Orain zailena amaitu da. Utzi sagardoa hozten pitxer batera bota aurretik ardoarekin, pattarrarekin eta laranja likorearekin. Ondoren, fruitu zatituta gehitu eta sagardoaren sangria hozkailuan jar dezakezu zerbitzatzeko prest egon arte. Zerbitzatzeko asmoa izan baino lehen, azkenean, seltzer edo klub soda edo sagardoa gehi dezakezu.\nGingerbread espezia margaritak\nTequila eta margarita zalea bazara, hau udazkeneko zaporeekin uztartzeko modu bikaina da udazkeneko edari goxoak lortzeko. Osagai batzuk beharko dituzu zure jengibre-espezietako margaritak aurrera ateratzeko:\nedari almibarretan (1 ½ koilaratxo)\nazukrea (koilaratxo bat)\ngingerbread zaporeko azukrea (1 koilarakada)\nOsagai guztiak dituzunean, prozesua erraza da! Egin behar den lehenengo gauza betaurrekoen ertza jengibre zaporeko azukrean jartzea da. Beste osagai guztiak konbinatu eta nahastu / astindu ditzakezu edalontzietara eta voilara bota aurretik!\nArtikuluaren bide osoa: Bezzia » Bizimodua » Etxean egiteko eroritako edariak\nHipopresiboak, haien onurak eta modu egokian gauzatzeko modua


Iakiteko duzu nahi baduzu muillatu Hondarrabiako Igeren muillazazu 9 brasetan eta deskubrizazu Ospitalea eta ethorriko zaitzu amuisko puntaren Irlaren gaiñetik noroesta.\nIakiteko duzu nahi baduzu sarthu Pasaien es hurbil sobere uesteko leihorrari zergatik baita baxa bat estalia zeiña baita entradaren aitziñean eta bada bertze baxa bat barneko aldean Istiborretik eta eginen duzu guardia hekiengatik erran den bezala eta ioanen tzare muillatzerat gastelubaren barreneko alderat.\nIakiteko duzu nahi baduzu sarthu Donostian sartzaite erditik eta iraganen zaisko hurbil noroesteko puntari eta nahi baduzu, kaiean barrena sarthu egonen zare baxamarean ensekean.\nIakiteko duzu nahi baduzu muillatu Getharian eta baldin baduzu haizea, bendebala ez hurbil sobera Santantongo irlariharik eta hiriaren punta deskubritu artean eta izaren tzare orduan irlaren trebesean zeiña orduban sarthuko baitzare barnat.\nIakiteko duzu nahi baduzu sarthu mustrikun ieuziko duzu arrokak istriborreko aldetik uesteko partetik eta sar tzaite barnatharik eta arrokak hurz hegin artean.\nIakiteko duzu nahi baduzu muillatu ondrroako arradan muillzazu 13 brasetan.\nIakiteko duzu nahi baduzu muillatu Bermaiun muillzazu 16 brasetan eta handik ageriko da mundako arroka.\nIakiteko duzu nahi baduzu muillatu machicaco arradan etkarri behar duzu nort noroesta machicaco puntaren gaiñetik eta muillatuko duzu 10 brasetan.\nIakiteko duzu nahi baduzu muillatu Plazenzian ioanen zare ahalik eta istriborrenerat santua deskubritu artean eta etxatuko zaitu northerat eta muillazazu uest noroesta puntaren gaiñetik duzunean.\nIakiteko duzu nahi baduzu muillatu Portugalletako baieran muillazazu 10 brasetan crastoko Santanton estalzean.\nIakiteko duzu nahi baduzu muillatu craston eta baldin baduzu haizeal bendebala egiñen diozu amor Santanako Irlari kable erdi bates eta ioanen zare plaza deskubritu artean ahalik leihorrena eta muillatuko duzu 5 brasetan zuri dagotzu guardia egitea kablei zergatik hañitz lekutan baitire arrokak.\nIakiteko duzu nahi baduzu muillatu Zeintoñan muillatuko duzu Froidearen trebesean, 10 brasetan.\nIakiteko duzu nahi baduzu ioan larredorat guardia emazu nordesteko puntari eta muillazazu 5 brasetan zarratzen duzula punta Zeintoñarekin.\nIakiteko duzu nahi baduzu muillatu Santandrezen utzazu arroka magredeizen dutena nahis istriborretik edo aborretik hala nola baituzu haizea eta ioanen tzare baiaren erditik eta guardia egizu es khanaletik apartatzetik.\nIakiteko duzu nahi baduzu muillatu Chardiñeron muillazazu harearen trebesean 10 brasetan eta nahi baduzu muillatu Sen Martin de Larrenatik besterat muillazazu 13 brasetan.\nIakiteko duzu nahi baduzu sarthu San Vicente de la Barqueran utzazu irla istriborretik eta zoas irlaren arras eta muillatuko duzu pausandatubak direnen trebesean.\nIakiteko duzu nahi baduzu sarthu Arriba de Seillasen idukazu esteko partearekin zerengatik uesteko partea urak usten baitu.\nIakiteko duzu nahi baduzu muillatu Castasonesen muillazazu 13 brasetan.\nIakiteko duzu nahi baduzu muillatu Torresen muillazazu 15 brasetan gastaiñadiaren trebesean eta ethorriko zaitzu noroesta puntaren gaiñetik.\nIakiteko duzu nahi baduzu muillatu cap de penaren gerisean muillazazu harearen trebesean, 12 brasetan.\nIakiteko duzu nahi baduzu sarthu pabrieko arrada baduzu arroka bat erdian eta idukazu esteko partearekin eta muillatuko duzu dorrearen aldean.\nIakiteko duzu nahi baduzu muillatu arderon barna eta baldin heltzen bazare bendebalarekin noroestarekin izanen duzu Reblaia sartzeko hartu behar duzu norta eta guardia emazu ezobra hurbizeas uesteko parteari zergatik baxa bat baita barnean eta muilatuko duzu leihor gorri baten trebesean zeiña baita uesteko partetik eta muillazazu 5 brasetan.\nIakiteko duzu nahi baduzu muillatu luarcan barna utzazu eliza ababorretik eta muillazazu 5 brasetan eta guardia emanen diozu arroka bati zeiña baita baiaren erdian.\nIakiteko duzu nahi baduzu sarthu Arribidauxen aparta zaisko uesteko leihorrari eta ioanen zare hareara bezala eta gero trebesatuko duzu uesteko parterat amor ekiten diozula punta halto denari eta muiollatuko duzu Sen Michelgo puntaren trebesean 5 edo 6 brasetan eta orduban izaren zare leku segurean.\nSen Saurianen utzazu Irla ababorretik eta muillatuko duzu plazer duzun lekuan.\nIakiteko duzu nahi baduzu muillatu biberoko arradan haizea nordestarekin muillazazu harearen trebesean 10 edo 12 brasetan.\nIakiteko duzu nahi baduzu muillatu San Iuan de Cobasen deskubrizazu Elizako leihoak eta muillazazu 5 edo 6 brasetan.\nIakiteko duzu nahi baduzu muillatu Basteladeren uesteko aldetik sar ahal zaiteske Coneieros barnetik.\nIakiteko duzu nahi baduzu muillatu Baitesen muillazazu arrantzalleen kabanen trebesean 10 brasetan.\nIakiteko duzu nahi baduzu sarthu Santa Marten hartuko tutzu marearen biherenak eta eginen diozu amor istiborreko aldeari kable baten inguruba zerengatik ensekatzen baita gustia eta hartuko tutzu markatzat barnean diren baluzak eta ioanen tzare khanalean zeiña baitaitza nordest & suduest eta izanen da urhilletako plemarean 2 edo 3 brasetan.\nIakiteko duzu nahi baduzu sarthu cideron entrada d'Arza noroest & suest eta entradaren erditik deskubrituko duzu anctazoiña eta bada arroka bat zeiña marea biherenetan estaltzen baita eta utziko duzu baxa istiborreko aldetik eta ioanen tzaren ababorreko leihorraren kontra eta muillatuko duzu harearen trebesean 4 brasetan karratzen duzula nordesteko punta noroesteko puntuarekin.\nIakiteko duzu nahi baduzu muillatu Ferrolen harearen trebesean izanen duzu geruize uesta eta suduesta.\nIakiteko duzu nahi baduzu sarthu Ferrolen sar zaite erditik Castabal de Molinsen trebeseraiño eta hurbi zakisko northeko leihorrari eta muillazazu 8 edo 9 brasetan.\nIakiteko duzu nahi baduzu sarthu nahi baduzu berantcosko baian guardia emozu baxa bati zeiña baita erdian eta hurbil zakisko istriborreko leihorrari eta muillatuko duzu 5 edo 6 brasetan.\nIakiteko duzu nahi baduzu sarthu griñan barrena eginen diozu amor Santantongo Irlari eta muillatuko duzu plazer duzun lekuan, edo 6 brasetan.\nIakiteko duzu nahi baduzu muillatu en Malpicon sar zaite barnat 25 brasetaraino eta izaren tzare, cicergaren gerizean eta nahi baduzu ioan handik hesteko parterat etzare sobera leihortuko zeren leihorrean baitire baxak.\nIakiteko duzu nahi baduzu sarthu comesen guardia egizu barneko baxei zeiñak baitaunza noroesterat zabalsko.\nIakiteko duzu nahi baduzu sarthu nahi baduzu mungian barnat hiriko khanaletik guardia egizu baxa bati zeiña baitatza uest noroest bi kable eta utzazu baxahura ababorretik eta es hurbil lehenbiziko puntari eta noizere iragaten baituzu pontu zarra zaite ahalik gehiena leihorat harik eta deskubritu artean Santa Mariako Elizako theillak eta zoas kosteondo susuduestean muillazazu 7 edo 8 brasetan eta emanen duzu Santa Mariako Eliza uest noroestean eta guardia egizu sobera etzoazen suestera zerengatik baita baxa bat ancrazoiñas suesterat.\nIakiteko duzu nahi baduzu sarthu mungian turrianeko karrosatik ekarriko duzu deskubrituba turriane cap de Ventrerekin galea baten luzetazuna harik eta Santa Maria mungiakoa deskubritu artean eta gero zoas ancrazoinerat lehen erran dudan bezala.\nIakiteko duzu nahi baduzu muillatu Kabuan edo cap de Finesterran ioanen zare harea deskubritu artean zeiña baitatxeko berari harik eta pasatu artean zentol zergatik baita baxa bat Zentol hartas norterat gero bihurruko zare harik eta Santa-Mariako puntaraino eta muillazazu 15 edo 16 brasetan.\nIakiteko duzu nahi baduzu muillatu concorrionen zoas xuxen aborreko bururat zeiñetan baita baxa bata baiaren erdian eta utzazu istriborretik eta emanen diozu amor puntari kable baten inguruba eta ioanen tzare barnat konkorbion aitziñerat 9 edo 10 brasetarat.\nIakiteko duzu nahi baduzu ioan cap de Finesterratik amurusat luersko Carrosatik Carrosa dauntza noroest esuest eta ekarriko duzu Zentol noroesterat eta kurrizazu suestean eta noizere deskubrituko baituzu senadia ioanen tzare ababorreko leihorra bezala eta muillazazu amurusko hiriaren aitziñean 7 edo 8 brasetan.\nIakiteko duzu nahi baduzu sarthu amursen barrena nordest & suduest datzan khanaletik utziko duzu loberes ababorretik eta emanen duzu montellero nordestean harik eta haren beraren trebeserat artean, eta baldin bazoas lujetan lariarat guardia emozu baxa bati zeiñari baitaritza labaie zeiña baitatza Montebroren trebesean suesteko partetik khanalaren erdian aphur bat hegoatik leihorrerat eta noizere doblatzen baituzu baxa leku ona dire guzietan eta ioanen tzare lehen erran dudan bezala murusat.\nIakiteko duzu nahi baduzu ioan Naiarat ioanen zare xuxen zibreko irlarat eta biziko duzu irla ababorretik eta ioanen tzare plazer duzun lukurrat zeren guzietan leku ona baita.\nIakiteko duzu nahi baduzu sarthu S Salbareko Irlan haizea northarekin utzazu Irla ababorretik eta deskubrizazu arranzailleen kabinak eta gero muiliatuko duzu 10 edo 12 bras.\nIakiteko duzu nahi baduzu ioan de l'Isle alapubelerat iakiteko duzu baxa gaistoak direla eta arrokak parte gustietarik baiñan nezesitatean zoas nort nordestean zeren hartan baita khanala.\nIakiteko duzu nahi baduzu sarthu punta berako errioan sar zaite erditik eta ioanen tzare aitziñat dobesko Irla usten duzula ababorretik eta ioanen tzare muillatzerat laturde mine Irlakoaren trebeserat norteko haizearekin.\nIakiteko duzu nahi baduzu sarthu en la ria de Gangon northeko haizearekin guardia emozu baxa bati zeiña baita aborteko aldetik eta ioanen tzare aitziñat eta muillatuko duzu 15 brasetan.\nIakiteko duzu nahi baduzu muillatu Baionako Irletan sarthuko zare nahi baduzu alde guzietarik eta erabilliko duzu zunda punta guzietan eta ioanen tzare muillatzerat Ermitaren aitziñerat zeiña baita irlan eta ioanen tzare aphur bat norteratxeago eta muillatuko duzu, 10 brasetan.\nIakiteko duzu nahi baduzu sarthu Baionan konportako entradatik hartzazu marea biherenak eta baxamarean da brasea bat ur eta sarthuko sate erditik hurbil zertaneko puntako irlatik zeiña baita enzekean eta ioanen tzare Baiona aitzinerat, 4 edo 5 brasetan.\nIakiteko duzu nahi baduzu sarthu Baionan barna bendebalarekin emanen diozu aphur bat amor Cap de Paum kalleri eta ioanen tzare estean nordestean laurdenean zerengatik hala baitatza khanala eta estuzu beldur behar leihorrarenzat eta deskubrituko duzu errebala eta bada baxa bat zeiñetarik guardatuko baitzare eta muillatuko duzu lehen erran bezala.\nIakiteko duzu nahi baduzu muillatu cap de Canianen muillazazu northeko buruban zerengatik hegoako partetik guzia ensekatzen baita.\nIakiteko duzu nahi baduzu muillatu bianan northeko partetik muillazazu hiriaren trebesean 15 brasetan eta nahi baduzu sarthu barnat hartuko duzu Itsaso ederra marea ona.\nIakiteko duzu nahi baduzu muillatu Villa de Condeko arradan muillatuko duzu kanpoan 13 brasetan eta da marea kontusko portuba.\nIakiteko duzu nahi baduzu sarthu edo muillatu lexonesen iakinzazu northetik lekoa bat entradatik direla 3 edo 4. Irlatxo eta eginen diozute irlatxo hei amor kable baten luzetazuna eta ioanen tzare muillatzerat 8 edo 9 brasetan eta emanen duzu punta northean gero nahi baduzu porturat ioan hartzazu marea.\nIakiteko duzu nahi baduzu nezesitates sarthu daberoko arradan hartuko duzu ezagutzatzat arradarrentzat harea puiubelz batzuek eta haltoak bi lekoa entradatik hegoatarago eta entradan dire hirur masta burus goiti eta emanen tutzu geiak elkarrekin batean eta ioanen tzare xuxen hetarat eta izanen duzu baxa-marean 3 brasa eta gero hetarat hurbiltzen zarenean muillatuko duzu laster zeren goaia handia baitabilla.\nIakiteko duzu nahi baduzu muillatu en mondego muillazazu 8 edo 9 brasetan Elizaren trebesean eta noroesta ethorriko zaitzu puntarik.\nIakiteko duzu nahi baduzu sarthu nahi baduzu Selixen zeiña baitaunza Senlixko arrada eta Berlingako farrillon est uest eta dira batetik bertzera 4 lekoa eta deskubrizazu entrada eta iakinzazu aborreko puntan badela dorre xume bat zaharra eta hegoako partetik badela ermita bat eta sar zaite northeko leihorraren aldetik eta muillazazu laster kontxa deskubritzen duzunean zeiña baita hertzia eta da baxamarean barnean, 2 brasa.\nIakiteko duzu nahi baduzu sarthu edo muillatu Berlingan muillatuko duzu 12 brasetan ermitas hegoatikan.\nIakiteko duzu nahi baduzu muillatu Dagiongo Caliberneko buruban muillazazu 8 edo 9 brasetan baiñan ezta sobera garbia.\nIakiteko duzu nahi baduzu mullatu Cascaillesen muillatuko duzu hiriaren aitziñean 13 brasetan baiñean aphur bat lixunskoa da.\nIakiteko duzu nahi baduzu sarthu Lichibonan Seingango khanaletik loaren zare Costeondo eta emanen diozu amor Seingango puntari eta guardia emozu gaxopori zeiña baita hurbil eta ioanen zare arras Santa Maria de Belim aitziñerat 5 edo 6 brasetara.\nIakiteko duzu nahi baduzu sarthu Lichibonan khanal handitik deskubrituko duzu Lazite Lichibonako eta harea ioanen zare Sein-Guango puntarat harik eta harea añertzen duzuiño Sen-Ianen nordestetik zergatik khanala han baita eta ekarriko duzu zunda dalmadekoa zeiña baita 7 edo 8 brasa gaxopoko aldetik dire 3 brasa eta gero guardia emozu gaxopori gero ioanen tzare muillatzera lehen erran dudan bezala.\nIakiteko duzu nahi baduzu muillatu cap Despichisko lehenbiziko senadian buruba iraganik muillazazu, 15 brasetan.\nIakiteko duzu nahi baduzu sarthu sotuballen deskubrituko duzu despixisko punta derabideko puntarekin eskifa baten luzetazuna eta ioanen tzare fazoin hortan handikan gero ikuziko duzu pokaleko entradan dorre zahar bat gero ikusten duzunean dorrea ioanen tzare hartarat eta gero ioanen tzare barnat, eta gero muillatuko duzu lehenbiziko harean arbolen trebesean, 10 brasetan ta sartzeko barnat behar duzu marea erdi gero ez beldur ioaterat arradart eta egiñen diozu amor aphur bat nordesteko puntari eta gero hurbil zakisko nordesteko Elizari eta gero handia harat lekugeiak onak dire eta garbiak.\nIakiteko duzu nahi baduzu muillatu cap de Sen Vizenten lebantean muillazazu harearen trebesean, 18 edo 20 brasetan.\nIakiteko duzu nahi baduzu muillatu cap de sen Vizenten muillazazu 15 brasetan.\nIakiteko duzu nahi baduzu muillatu Lagosen muillazazu 8 edo 9 brasetan, eta ethorriko zaitzu suduesta puntaren gaiñetik.\nIakiteko duzu nahi baduzu sarthu silbesen hartuko duzu marea biherenak eta hurbilduko zaisko esteko burubari eta ioanen tzare Ialtaren gibelerat gero hurbilduko zaisko Ialtarri eta muillatuko duzu pasatzen duzula harea hura northeko partetik, 5 edo 6 brasetan.\nIakiteko duzu nahi baduzu muillatu Dalfaroko arradan muillatuko duzu pasatu ondoan Santamariako punta lehenbiziko xilhoan, 6 brasetan eta gero hartuko duzu Itsasoa eder eta marea ona barnat zartzeko.\nIakiteko duzu nahi baduzu muillatu Talirako arradan muillazazu xilhoaren trebesean, 5 brasetan eta barnatzartzeko hartzazu Itsasoa eder marea ona.\nIakiteko duzu nahi baduzu muillatu Genodianeko arradan ioanen tzare leihorretik kabal zeiña baxek hagitz atherat ilkitzen baitire muillatuko duzu 8 brasetan aphur bat entradas estetik Eliza baten trebesean zeiña baita mendi batean.\nIakiteko duzu nahi baduzu muillatu saltesen muillatu behar duzu 5 brasetan Crobin eta Castot balonekoa Santa Mariako Eliza Babidekoaren eta zuzenzeagatik entrada emanen duzu Palosko Sen-Sebastian northean eta muilla 5 brasetan.\nIakiteko duzu nahi baduzu sarthu Seint Lucas de Barramenden iakin behar tutzu marka segidan direnak, iakiteko duzu Sent Lucasko entradarik hoberena datzala est suest edo uest noroest hurbil zaite barramede aldearekin hirur brasa eta erditarat ioanen tzare barramedeko Santa Mariarat bezala eta erebilliko duzu zunda ababorreko aldetik eta kausituko duzu baxa-marean khanalean mendreena 3 brasa eta noizere baitzare arbola lodi baten trebesean apartatuko zaisko leihorrari zeren han baita punta eta hala ioanen tzare muillatzera, eta noizere emanen baituzu Seint Iaquesko Eliza Saint Lucasko Kathedraleko Elizarekin bat, ioanen tzare Seint Lucasko hiriaren alderat guardatzegatik Ialtaren ganik eta noizere uste baituzu altarren gaiñean ikusiko duzu Hautsia Santa Maria barramedekoa leihorrari aparta akio zergati Santa Mariaren trebesean eta handik goiti arroka gaisto batzuek baitire eta ioanen zare muillatzera northean eta muillatuko duzu 8 edo 9 brasetan.\nIakiteko duzu nahi baduzu sarthu Seint LUcasen itsaso handiarekin khanal zaharretik hartuko duzu marea erdi eta dire markak segidan direnak khanal huntan, piachon eta lostial utzi behar tutzu aborretik eta noizere baitzare chipioneren trebesean ioanen tzare costeando zunda erabilzen duzula hobegiago goardatzeagatik deskubrizazu Santa Maria Iesuseko Eliza Seint Espriteko puntatik eta hala handik deskubrizazu errebala puntarik eta noizere deskubritzen baituzu arranzalleen etxea zeiña baita bertze guzies gorago, kurrizazu nordestean xuxen harea mendi baterat zergatik bertze aldeari egin behar baitzaio amor zeiña baita barremende eta hala ioanen tzare nordestean handik aitziñat, gero deskubrituko duzu Seint Iaquesko Eliza nordesteko partetik Katredalleko Elizatik hurbil zakisko Seint Lucasko leihorrari eta ioanen tzare ankrazoiñerat lehen erran dudan bezala khanala d'Atza, nodest & suduest eta da ura baxa-marean 3 brasa.\nIakiteko duzu nahi baduzu sarthu chipionen lebantean goardia emozu salmedinari zeiña baitatza est uest Iogleko Santa Mariarekin eta utziko duzu lehor aldetik salmedine leku sanoa da itsaso aldetik eta noizere iragan baituzu salmedine ioanen tzare muillatzera chipione aitziñerat, 7 edo 8 brasetarat.\nIakiteko duzu nahi baduzu sarthu Callixen lebanteko haizearekin iakin behar duzu ezagutzen segidan diren markak han den baxa batetarik guardatzeko zeiñari baitaritza eldiamante.\nIakiteko duzu sartzen baldin bazare Bolte Gaudon medineko hegoako partetik bada arroka biguillu bat San Anton Gethariako Irla dirudiela bada bertze mendi biribil bat arroka hartas estetik: iakiteko duzu noizere ematen baituzu mendi xume hura mndi biribil harekin zeiña baita bata baiño bertzea esteratago eta Santa Mariako Eliza zeiña baita hirias kanpotik eskerreko puntarekin bat orduban izanen ais baxaren kontra baxa-marean estuzuaren gaiñean braza bat eta erdi ur baizen eta noizere baitzare Santa Mariako puntan erabilzatzu marka horiok idokiak bata bertzea ganik eta noizere deskubritzen baituzu hiriko dorreak baxa izanen duzu itsaso aldetik eta muillatuko duzu handik harat plazer duzun lekuban.\nIakiteko duzu nahi baduzu sarthu edo muillatu uesteko haizearekin ioanen zare estean suestean laurdenean zeren hala baitatza, baia gero ioanen zare arroka handiaren alderat zeiña baita ageria, haren ondoan baduzu ura 6 edo 7 brasa, eta utziko duzu baxa alde batetik edo bertzetik eta baldin usten baduzu ababorretik etzaisko sobera hurbilduko leihorrari harik eta deskubritzen duzun artean dorreko leihoa eta gero zoas ahalik leihorrena 5 edo 6 brasetaraino.\nIakiteko duzu nahi baduzu muillatu Santa Catallinan muillazazu 5 brasetan arroka deskubritzen duzula zabal bi kablen inguruba.


Ondare historikoa - antzinakoa\nXX. mendean Etxalarren gauza asko desagertu dira. Garai haietan herrira agertu ezkero, lau errota, garrantzizko teileri bat, zerrategi batzuk, baso eta meategi explotazioak bazeuden, baita ere lantegiak eta kisu labeak. Abelzaintza ere oso indartua zegoen arlo guztietan.\nHerriko mugetan mugimendu asko egoten zen, herritarren joan etorriekin. Etxalarren jende askok egin du lan kontrabandoan.\nLehen aipatutakoaz aparte, bertze gauza hauek aurkitzen ahal ziren herrian: bi ostatu, musika taldea, albintia, basozaina, behartsuentzako etxea eta abereentzako askak.\nUrteak pasatzen joan diren heinean, herriko etxe eta baserriak ustutzen joan ziren herriko biztanlegoaren kopurua asko jeitsiz. Gazteriaren puska haundi bat Ameriketara joaten zen, bertze batzuk berriz sasoiko langile bezala Frantzira joaten ziren\nBadirudi Pompeyok sortu zuela herria, Pirineoak zeharkatuz, Erromatik zetorrela Pompeyopolis izena jarri zion. Herria gotortu zuen, bere zereginen gunea bihurtuz. Orreagako batailan porrot egin ondoren, Eblo eta Aznar kondeek Carlo Magnoren aginduz Etxalar indarrez hartzen saiatu ziren, baina porrot egin zuten.Santxo Gartzia, Abarka goitizena zeukan Nafarroako lehen erregeak, frankoen kontrako bataila eduki zuen Etxalarko inguruetan eta, herriaren zerbitzu leiala eskertzeko, pribilegioak eta armarri bat eman zizkion abarken irudiarekin (996). Santxo Gartziak biziki estimatzen zuen herria eta horren seinale Sobrarbe gurutzea oparitu zion. Santxo Ramírez Aragoiko erregea Nafarroako errege koroatu zutenean (1076) Etxalartarrek ohore hori ukatu zioten. Gartzia Ramírez, berriz, lagundu zuten errege koroatu zutenean.Santxo Indartsuak frankizia eta foruekin saritu zuen Etxalar, Navas de Tolosako batailan erakutsitako adoreagatik, urrezko katea zeraman ikurra oparituz, hain zuzen geroago Nafarroako armarriak hartuko zuena.\nEtxalarko noblezia erromatar eta godoen garaikoa da, betidanik beren lurraldeak eta independentzia mantendu baitutuzte arabiar eta afrikarren inbasioetatik.\nXIV. mendean, Etxalar lauhirien (Arantza, Igantzi, Bera Eta Lesaka) erreinuan sartu zen. Honetan Lesakak eta Etxalarrek bakarrik zeukaten erabakiak hartzeko ahalmena.\nUrteak pasatzen zihoazen heinean Etxalar borrokan jarraitu zuen lapurtarrekin. Borroka hauetatik, gehi beste antzeko ekintzengantik, hurrengo pribilegio hau eman zion herriari orduan Nafarroako errege zen Don Juan II.ak: artzainek egun berean joan eta etorria egiten ahal zuten belatietaraino beraien abereak bazkatzeko, nahiz eta zeharkatzen zituzten belati, mendi edo lurraldeak erreinukoak izan.\nHistoriaurrez hitz-egiteko, antzinako arbasoak utzitako errestoengatik hasi beharra da. Orain dela 2500-3000 urte egindako monumentu megalitikoak dira herrian eta nafarroan dauden arrasto zaharrenak. Etxalarko kasuan hainbat arrasto topatu daitezke Iratzako eta Zenitenelako mendi magaletan, harrespilak, kromletx-ak eta tumuluak batez ere. Hauek Pirineotako kultur megalitikoaren barruan kokatzen dira. Eraikin hauek, hobiratze kolektiboaren benetako mausoleoak dira. Bertan lurperatu ziren gure lurraldetako lehendabiziko biztanleak.\nNahiz eta monumentu megalitikoak egiteko materialak oso eskuragarri eduki, esfortzu handi egin beharra zuten. Garrantzi gehiago ematen zioten hil osteko egoitzari, eguneroko bizia egiteko etxeari baino.\nOrduko jendeak artzaintzarekin, zerealen bilketarekin, ehizarekin eta arrantzaren laguntzarekin lortzen zuten bizitza aurrera ateratzea. Bizitzako arlo batzuetan nomaden bizitza eramaten zuten belatiak bilatu behar baitzituzten eta beraien abereentzat, baina beti bizitzeko leku finko bat mantenduz.


Udalak eta Foru Aldundiak gogor gaitzetsi dute asteburuko eraso sexista — Berbia\nUdalak eta Foru Aldundiak gogor gaitzetsi dute asteburuko eraso sexista\nOñatiko Sare Feministak elkarretaratzea deitu du 19:00tarako\nAdierazpen instituzional bana kaleratu dute Udalak eta Foru Aldundiak larunbateko eraso sexista gaitzetsi eta hau pairatu zuten emakumeei eta haien ingurukoei babesa adieraziz. Udalak dituen informazio eta baliabide guztiak erasoa jasan duen emakumearen esku jarri dituela adierazten da Izaro Elorza alkateak izenpetzen duen Udalaren adierazpenean.\nEmakumeenganako indarkeria ez da ekintza bakartuen edota azalpenik gabeko gertakarien emaitza udal adierazpenak zehazten duenez eta halako ondorio larri eta tamalgarrien sortzaile jendarte egituraketa patriarkalak ezarritako emakumeen eta gizonen arteko bereizkeria dela eransten du.\nUdalerrian bizi diren pertsona guztien eskubideak bermatzearen ardura udalari dagokiola eta bizikidetza demokratikoaren oinarriak auzitan jartzen dituen arazo sozial larri honen irtenbidea guztion artean bilatu beharra dagoela aipatzen da udalaren adierazpenean. Era berean, herritar guztioi dei egiten zaie indarkeria sexistaren aurkako jarrera irmoa azaldu eta indarkeria horren biktimei laguntasuna adierazteko. Amaitzeko indarkeria matxistarik gabeko herri parekidearen alde egiteko indarrak batu eta elkarlanerako gonbidapena zabaltzen du Udalak.\nForu erakundeak, aldi berean, elkartasun osoa eta babesa eskaini dizkio biolentzia kasu hau pairatu duen emakumeari, nahiz haren gertuko lagun eta senitartekoei. Udalak aho batez adostu duen adierazpenarekin bat egiten du eta halako erasoen oinarriak gizon eta emakumeen berdintasun eza, emakumeak kontrolpean izan nahia eta ideia matxistak daudela zehazten du foru aldundiaren adierazpenak ere. Egungo pandemia egoeran, foru erakundeak herritarrei dei egin die bortizkeria matxistaren aurkako jarrera eta konpromisoari eusteko, inoiz baino gehiago erne jarraitzeko, biolentzia jasaten ari diren emakumeek erakundeon eta komunitate osoaren babesa jaso dezaten.\nOñatiko Sare Feministak elkarretaratzea deitu du gaur arratsalderako, Erasoen aurrean autodefentsa feminista lemapean. Elkarretaratzea, plazan izango da, 19:00tan. Udalak bat egin du deialdiarekin eta herritarrak mobilizazioan parte hartzera gonbidatzen ditu.


Idazleak - Asel Luzarraga Zarrabeitia - Laginak - Abaraska\n2008 Abaraska | Txalaparta\nTe kikararen inguruan ipini dituzu eskuak. Ez hotzak dituzulako, haren beroa bidaia honetan ezagun egiten zaizun gauza bakarra delako baizik. Tearen beroa eta motxila kutuna. Lehen aldiz zoaz holako itsasontzi handi batean. Are gehiago, lehenengo aldiz itsasoaren uren gainean. Itsasoa lagun ezezaguna duzu. Baina laguna, adiskidea, pentsatu gura duzu. Iheskidea bai, behintzat. Berak zaroatza mundu hertsi itogarritik urrun, bizi berri batera. Egia da itsasontzira igo eta berehala hasi zinela pentsatzen ideia ona ote zen. Ume hutsa zara. Umeegia. Txikiegia zu eta handiegia inguratzen zaituena. Handiegia itsasontzia, handiegia itsasoa, handiegia kapitaina, handiegia tripulazioa, handiegia etorkizuna. Dena begitantzen zaizu neurriz kanpokoa. Euri putzu batean jaiotako zapaburua Kenyir lakuan askatuko balute, ez zatekeen txikiago sentituko. Ez galduago. Azkenean egin desio zenuen lehenengo gauza ere egiteko adorerik ez duzu oraindik bildu: buruzapia kendu. Zelan erantzi behar duzu gizon horien guztien aurrean biluzik sentitu barik? Jakina, ileetan ostentzen den gau ederra egunaren argitara ateratzeko gogoa duzu; gizonek mirestea nahi duzu. Hain adats ederra beti kartzelatuta. Baina zer pentsatuko dute zutaz euren begi aurrean askatzen baduzu? Lizuna zarela? Harroa? Errazagoa da egunsentian. Gauero, gelatxoan sartu eta oheratutakoan, erraz ikusten duzu. Gorputza eranzten duzun bezain erraza da orduan burua ere eranztea. Eta orduan sentitzen duzu ez dagoela ezer errazagorik: goizean zapia aulkian utzi eta gelatik irten, horixe egingo duzu. Baina alferrik orain arte. Eguzkiak itsasotik gandua uxatzen duen bezala uxatzen du zure burutik zapi barik irteteko kemena. Iluntzean irmotasuna dena ezin bihurtzen da goizaldean. Eta hor dago zapia, zure aurpegiari itxura faltsua ematen. Eskuak kikara ingurutik kendu eta txoriek bezala edan duzu. Esan liteke teak ez duela sentitu zer ostu diozun. Inguruko gizonei begiratu diezu. Zuri inork ez dizu begiratzen. Ez zaude han. Ez bada emakume beltz harentzat. Berarentzat bazaude. Bazara. Haren begi beltzek ulerkortasuna adierazten dute, baina beste ezin mota bat sumatzen diezu haiei. Inoiz, tea aurrean ipini dizunean, buruan laztan modukoa egin dizu. Zapian. Zapi madarikatuan. Burua beherago dago, ezkutuan. Kendu bazenu, jakingo zukeen ilea zapia bera baino leunagoa duzula. Eta distiratsuagoa. Baina horretarako ordua ere iritsiko da. Ezintasun hori ez duzu betiko izango.\nTea bukatu eta berba hegalariei kea batu zaie. Batek edo bik ez dute han erretzen. Zu, ordea, ito egiten zara kearekin. Orain arte han iraun duzu, zirkinik egitera ausartu barik, aulkian iltzatuta kapitaina bera altxatu arte. Gaur, berriz, birikek matxinatzeko gogoa agertu dizute. Eta birikak ez dira kexu dabiltzan bakarrak. Hankak Kuala Lumpurren luze ibiltzera daude ohituta, eta itsasontzian sartu zinenetik, egunean ez dute hogei metro baino gehiago egiten. Esan ez esan egon zara. Motxila tinkoago besarkatu, ez dagoen tea edan, kapitainari begiratu... eta mahai azpian kulunkatzen diren oin puntak ikusten saiatu zara. Saia gaitezen berriro. Motxila berriro estutu, kikara hartu, oraingoan airerik edan barik, eta kapitainari begiratu diozu.


Baliteke Mijaseko baso-sutea eragitea | Consumer\nBaliteke Mijaseko baso-sutea eragitea\nSuak 300 hektarea inguru erre ditu Malagako herrian\nAtzo arratsaldean Mijasen (Malaga) deklaratu zen baso-sutea nahita eragindakoa izan zitekeen, bere ezaugarriengatik eta ordu batzuk lehenago beste bat gertatu zelako inguruko eremu batean, Andaluziako Infoca planaren iturrien arabera.\nSuak 300 hektarea erre ditu erabat herrian, eta atzo 200 pertsona atera ziren etxetik, Udalaren arabera; 500 familia Marbella udalerrian eta 200 Ojen herrian, berriz, alkateek esan dute. Sugarren aurka lehorrean borrokatzen diren pertsonen kopurua 250era igo da, eta autobonpa-ibilgailuen kopurua 16ra igo da; horrek aireko 17 bitarteko mobilizatuekin bat egiten du.\nGuztira 1.200 hektarea daude kaltetuta, baina horietatik 900 erabat hondatu gabe daude eta “autorregeneratu daitezkeenak” eta beste 300 “erabateko galera” izan dute. Manuel Navarro Mijaseko Hirigintzako zinegotziak esan duenez, kaltetuen artean Calahondako eremua nabarmendu du.\nMijasen 200 bat lagun atera ziren, eta sugarrek gutxienez lau etxebizitzari eragin zieten. Abeltegi askoko eremu batean hasi ziren. Mijaseko Entrerríos aterpetxean anoche etxean hartutako pertsonak, sugarrak hasi ziren lekuan, beren etxeetara itzuli ahal izan dira, hasierako utzikeriaren ondoren.\nMarbellako alkateak, Ángeles Muñozek, zehaztu du 500 familia daudela udalerritik kanpo, eta Ojénen ebakuatutako 200 familiak beren etxeetara itzuli direla, kalte pertsonalik eragin gabe, nahiz eta sugarrak ate berberetara iritsi diren, José Antonio Gómez alkatearen arabera.\nforestal-eu fuego-eu incendio-eu intencionado-eu Mijas-eu


Zumaiako Telmo Deun Arraun Elkartea – Zumaiako Arraun Elkartearen bloga\nBi estropadak Pasai Donibanen izango dira, eta Gipuzkoako Batel Ligako bigarren eta hirugarren jardunaldiak osatuko dituzte horrela.\nLarunbatekoa 16:00etan hasiko da, eta igandekoa 10:00etan.\nLigako sailkapenaren arabera izango da irteera-ordena, bi estropadak erlojuaren aurka izango direlako.\nZumaiako Arraun Elkarteak bederatzi talde dauzka izena emanda asteburuko bi estropada hauetarako.\nHastera doa Gipuzkoako Batel Liga, eta datorren igandean izango da estraineko estropada, 10:30ean, Trintxerpen.\nZumaiak 11 batel aurkeztuko ditu aurtengo ligan, eta horrek gauza bat esan nahi du: arraunlari asko dabil gure harrobian. Nobedade bezala, senior gizonezkoena aipatu behar da, aurten batel ligan ariko baita, aurreko urteetan atera gabe geratu eta gero.\nGure 11 batelak honela daude banatuta:\nEmakumezkoetan: infantilak (1), kadeteak (2) eta jubenil-seniorrak (1).\nGizonezkoetan: infantilak (2), kadeteak (3), jubenilak (1) eta seniorrak (1).\nBatel ligako estropadak 11 izango dira.\nZumaiako estropada otsailaren 24an izango da.\nGure harrobiko arraunlariekin lanean ondorengo entrenatzaileak ari dira: Mirari Ibarguren, Maider Urbieta, Jon Martin, Aitor Egaña, Felix Aizpurua (koordinatzaile eta entrenatzaile), eta Javi Zulaika.\n2018ko maiatzaren 18an izango dira gure klubeko zuzendaritza berria aukeratzeko hauteskundeak. Hala erabaki zuen atzo bazkideen ezohiko batzarrak.\nBerez, hauteskundeak datorren urteko irailean ziren, baina zuzendaritza berriari lanak errazteko 2019ko denboraldia prestatzen, aurreratzea proposatu zitzaien bazkideei, maiatza iraila baino egokiagoa delako, eta onartu egin zuten.\nEgungo zuzendaritzak ez jarraitzea erabaki du, zortzi urteko lanaren ondoren, eta beste aro bat hasiko da gure klubean datorren urteko udaberrian.\nIgandean jokatu zen Hondarribian KAE 1 ligako azken-hirugarren estropada, eta Zumaia bosgarren izan zen, Donostiarra, Isuntza, Zarautz eta Deusturen atzetik. Hirugarren eta azken txandan hirugarren egin zuten gure arraunlariek.\nEmaitza horrekin, sailkapen nagusian laugarren lekuan segitzen du Telmo Deunek, eta bi estropada baino ez dira falta liga amaitzeko. Datorren larunbatean Zarautzen ariko dira arraunlariak (12:00), eta igandean Bilbon (17:00). Zumaiak hirugarren sailkatua (Isuntza) sei puntura dauka, eta Getaria bosgarrenari bost ateratzen dizkio, eta Deusturi bi.\nPlentziako bandera jokatu dute asteburuan gure arraunlariek, eta larunbatean seigarren izan baziren ere, igandean bigarren egitea lortu zuten.\nBigarren txandan aritu zen Telmo Deun herenegun, eta irabazi egin zien Getariari, Zarautzi eta Portugaleteri. Gero, azkeneko txandako hiru talde ez ziren gai izan zumaiarren denbora hobetzeko, eta bakarrik Donostiarrak lortu zuen hori, 11 segundogatik.\nBi egunetako denborak hartzen ziren kontuan banderaren lehian, eta Zumaia bosgarren geratu da Plentziako estropadan. Donostiarrak irabazi du bandera.\nBi egunetan banatu ziren, dena dela, KAE 1 ligarako puntuak, eta bi estropadetako lanak kontuan izanda, gure arraunlariek sendotu egin dute laugarren lekua. Bosgarren Getaria da orain lau puntura, eta Deustu da seigarren, zortzira.\nAzken-hirugarrena, Hondarribian, datorren igandean\nAri da bukaerara heltzen KAE 1 liga, hiru estropada bakarrik falta direlako. Hurrengoa Hondarribian izango dute zumaiarrek, datorren igandean (17:30). Azkeneko biak Zarautzen (abuztuaren 19an, 12:00etan) eta Bilbon izango dituzte (abuztuaren 20an, 17:00etan).\nLan ederra egin dute gure arraunlariek gaur Orion, hirugarren izan direlako bertako erlojupekoan, KAE 1 ligako zazpigarren estropadan. Sailkapen nagusian hirugarren lekura egin dute jauzia, gainera.\nSanturtzik irabazi du, 10 segundora geratu da Donostiarra eta 19ra Zumaia.\nBi estropada izango dituzte gure arraunlariek asteburuan KAE 1 ligan. Bihar larunbata, Donostian, 17:0oetatik aurrera, bosgarren jardunaldia izango dute, eta gureak azkeneko txandan ariko dira, Donostiarra, Santurtzi eta Isuntzarekin batera. Laugarren dago sailkapenean Telmo Deun.\nIgandean, Nafarroan ariko dira, Allozko urtegian, seigarren jardunaldian. Sailkapen nagusiaren arabera osatuko dituzte txandak. 12:00etan hasiko da estropada.\nBestalde, beteranoek ABE ligako estropada izango dute bihar, Plentzian, 16:30ean. Bigarren dira sailkapenean zumaiarrak.\nAzaldu dira zozketako garaileak:\n1. otarra Ana Barrenari egokitu zaio (0619 zenbakia), eta 2. otarra Bosko Garitanori (1181 zenbakia).\nZORIONAK BIEI!! ON EGIN!!


81 urteko donostiarrak jasoko du saria euskal antropologian ikuspegi feminista txertatu duelako. Pozik eta eskertuta dago Berrian adierazi duenez.\nTeresa Del Valle euskal antropologoa\nArantxa Iraola kazetariak egindako elkarrizketan, feminismoak asko irakatsi diola dio Del Vallek. “Ni pertsona gisa nintzenaren kontzientzia hartzea ekarri zidan feminismoak eta izan nahi nuenarena”.\n2018ko martxoaren 8a oso berezia izan zela azaldu du eta deigarria egin zitzaiola. “Jende gazteak hartu du kalea eta oso ondo egiten dute”. Emakumea espazioak irabazten doala gaineratu du eta gizonekin aliantza hobeak lortu ahala, egoteko era berriak konkistatuko direla. “Garrantzitsua da aintzat hartzea, mugimendu hauetan (feminismoari erreferentzia eginez) urratsak emango direla baina sarri zailtasunak badaudela”\nEuskal Herriko humanitateak, kultura, arteak eta gizarte-zientziak ikertzen eta lantzen dituzten pertsonen bikaintasuna nabarmentzen du sari honek.\nPasa den urtean Montxo Armendarizek irabazi zuen bere lanetan Euskal Herriaren alderdi bisualak, kulturalak eta etnografikoak islatzeagatik.\nKanal honetan artxibatua: Eusko Ikaskuntza


Euskal Herriko bira — Gaztezulo\nEuskal Herriko bira https://www.gaztezulo.eus/albisteak/euskal-herriko-bira https://www.gaztezulo.eus/albisteak/euskal-herriko-bira/@@download/image/42p24-1_1368033210.jpg\nAbian da Euskal Herriko jaietako bira, eta Argi Beranduetxea GAZTETXULO taldeko 'txirrindulariak', ez du etapa bakar bat ere galdu nahi. Bira luze honetan maillot horia lortzea du amets Beranduetxeak. Erdietsiko ote du?\nMaiatza partean hasi zen Euskal Herriko jaietako bira: Andoaingo Santakruz-ak, Kanpezuko eta Larrabetzuko Sanisidroak\nDena dela, etapa garrantzitsuenak sanjoanetatik aurrerakoak izan ohi dira.\nIa lau hilabete iraungo ditu birak, eta Zarautzen amaituko da, irailaren 9an, bertako Euskal Jaietan.\nParrandazaleen tropela (ala troupea?) jendetsua da, baina Argi Beranduetxeak ez du beldurrik, sasoian dago. Urtebete darama entrenatzen, eta bira irabaztea du erronka. Iaz Ekaitz Susperregi gazte nafarrak egindako marka ere birrindu nahi du: lau hilabetetan 110 egun parrandan! Marka hori gainditzeko, gure 'heroiak' gogor ekin beharko dio parrandari. Hasiera ona eman dio birari, eta horrela jarraitzeko indarra izatea espero dugu. Aurrera Argi!\nEkainak 24 San Joan\nTximista moduan abiatu da Beranduetxea sanjoanetako akelarreaz gozatzera: Hernani, Agurain, Angelu, Zugarramurdi, Donibane Lohizune\nApustuak martxan dira. Batzuek, Beranduetxearen alde egin dute: "Baietz iazko marka gainditu". Beste askoren ustez, ordea, iazko irabazleak eramango du aurten ere txapela.\nArgik ez du aukera bakar bat ere galdu nahi, eta sanjoanetan ibili eta gero, sanpedroetara jo du. Ekainaren 29an Biasterin, Lasarte-Orian, Diman, Donezteben\ndira festak. Azkenean, Lasarte-Oria aldera jotzea erabaki du eta bertan amaitu du lehen etapa. Sorgi dantzan eta herri afarian parte hartu du Argik, eta indartsu dabilela ezin uka.\nUztailak 7 San Fermin\nBigarren etapari ekin dio tropelak: Sanferminak Iruñea, Lesaka, Pasaia\n. Ez da hau esprinterrentzat eginiko etapa. Iruñean astebete jo ta su aritu beharra dago eta Santo Domingoko aldapari ere goizero goizero egin behar diote aurre 'korrikalariek'. Argik zur eta lur utzi ditu San Fermin zale guztiak: Hori da hori estiloa.\nUztailak 22 Madalena\nEgun bateko etenaldiaren ostean, San Ferminetatik Karmenetara, uztailak 16, jo du tropelak. Hirugarren etapa ere aisa gainditu dute. Laugarrena, ordea, gogorragoa da: Madalenak Bermeo, Elantxobe, Durango, Errenteria, Biana\n . Elantxobeko aldapa pikoetan gora eta behera ibiltzeaz gain, arraunketa saioa ere gainditu behar izan dute. Elantxobetik Bermeora joan dira arraunean eta egunsentira arteko dantza maratoia ere izan dute. Argi bikain aritu da eta podiumera igo da. Aitor Lujuriagak banatu ditu sariak eta berehala somatu da bien arteko kimika. Argik ezin izan dio tentazioari eutsi eta Lujuriagaren besoetan bukatu du. No coment!\nUztailak 23 Santa Brigita\nBosgarren eta seigarren etapak iritsi dira azkenean. Tropelak garbi du bi etapa hauek patxadaz hartu behar direla. Miarritzekoa Santa Brigita jaietan amaitu da lehen etapa uztailaren 23an, eta hurrengoa Donapaleun uztailaren 25ean.\nBaina, zazpigarren etapa ate joka dugu, eta amaitu da lasaitasuna: abuztuaren lehenean hasi dira Baionako bestak. Nafarroako hiriburuaren eguna antolatu dute bertan, eta Iruñeko peñetako ordezkariak "txupinazo"-an izan dira... Argi lehen lerroan izan da. Ez dago aurre hartuko dionik.\nAbuztuak 4 Andra Mari Zuria\nBaionan egon eta gero, Gasteizera abiatu da tropela. Argi ez da doping kontrolen beldur, baina tropelean batzuk kezkatzen hasiak dira: Periko Vicioso txirrindulari bizkaitarra itzulitik kaleratu berri dute, doping neurgailu guztiak birrindu batitu.\nBaina, itzuliak aurrera darrai. Erlojuaren kontrako etapa da Gasteizkoa.\nKontzertuak, Gasteiztarrak peñak antolatutako "ganbada" ganbak eta edariak dohainik ematen dituzte abuztuaren 7an\nguztietan parte hartu behar du Argik, eta Zeledon baino azkarrago ibiltzea da erronka. Kilometroen zama igartzen hasi da gure txirrindulariak, baina ez dago amore emateko prest.\nAbuztuak 15 Bilboko Aste Nagusia\nBilboko Aste Nagusia zain dute txirrindulariek. Taldekako saioa da hau. Konpartsen olinpiadetan parte hartu behar dute Euskal Herriko Birako lagunek: zaku lasterketa, irinetan txanponak bilatzea...\nKaskagorri, Txomin Barullo, Hau pittu hau eta Hor dago konpartsak indartsu aritu dira, baina GAZTETXULO taldeak hobea dela erakutsi du. Argik arrastaka eraman ditu taldekide guztiak eta primeran aritu dira.\nIrailak 2 San Antolin\nBi etapa baino ez dira falta. Bilboko Aste Nagusiko esfortsuaren ostean, indar faltan dago Argi. Baina, San Antolinak San Antolinak dira! Lekeitiora abiatu da tropela. Iazko garaile Ekaitz Susperregiren taldekoak tiraka ari dira, baina Argik ez du amore eman nahi eta hurbiletik kontrolatzen ditu. Antzar Eguneko proba esanguratsua izan da. Argik antzarra lepotik heldu eta bikain ibili da gora eta behera.\nHondartzan esnatu da Argi. Irailak 8 ditu. Azken etapa baino ez da falta: Lekeitio- Zarautz. Indarge dago, baina baserritar jantzia jarri eta tropeletik ihes egitea lortu du. Zarauzko helmugara garaile iritsi da eta jendetza du zain, txaloka. Baserritar jantzia kendu eta maillot horia eman diote. Marka guztiak txiki utzi ditu. Txapela jartzera joan direnean, ordea, ez diote burua aurkitu. Gogorra da gero Euskal Herriko bira!


Anitz gauza gauza asko baita\nSortua: 18 iraila 2018\nEz erabili eleanitz multilingüe (edo poliglota) gaztelaniazko adjektiboaren adiera emateko, anitz zenbatzailea baita; erabili eleaniztun. Bakar adjektiboarekin osaturikoak, ordea, guztiz zilegi dira, eta ondo osatuta daude.\nAnitz dela eta esandakoa, –behar denean– multi- aurrezkiari bidea itxi gabe doa.\nBalorea behar da!\nSortua: 5 urria 2018\nBi adierarekin onartu du "balore" hitza Euskaltzaindiak Baturako. "Balio" hitzak, ordea, esanahi gehiago ditu eta zentzu zabalagoa adiera batzuetan. "Baloratu", aldiz, balioetsiren eta balioztaturen sinonimo soila da.


VIETNAMESEKO IDATZIAREN HISTORIA BAT - 2. atala - Vietnamgo Lur Santua Ikasketak\n... 1. atalean jarraitu du\nLatindar ofiziala Vietnamgo alfabetoa hogeita bederatzi letrek osatzen dute: hamazazpi kontsonante hamabi bokal. ezik f, j, w, eta z, hogeita bi hizki erromatar alfabetotik datoz. Zazpi letra aldatu dira ă, â, đ, ê, ô, ơ, eta ư. Ingelesez gertatzen den moduan, aginduak erromatar alfabetoko konbentzioa jarraitzen du. Marka diakritikoak dituzten letrak letrarik gabe datoz. Adibidez, a aurretik ă d aurretik đ. Eskoletan honako alfabetizazioa irakasten da.\nVietnameko alfabeto ofizial latindarra\nvietnamese Marka diakritikoekin letra ugari ditu tonalizazioak bereizteko. Hurrenkera tonu markak askotarikoa da, baina ohikoena Nguyễn Đình Hòakonbentzioa: markatu gabeko tonua (ngang), akutua (SAC), hilobira (Huyện), goiko kakoa (Hoi), tilde (Nga), Eta azpijokoa (Nang). Diakritikoek ezinbesteko rola betetzen dute tonuak bereizteko, bokal bakoitzak marka osagarri bat edo bi har ditzake. Urrengo 134 gutun (maiuskulak eta minuskulak) Vietnameko diakritikoen aukera guztiak frogatzea.\nVietnameko diakritiko markak\nAlfabetoan frogatu den bezala Vietnamgo idazketa sistema erabilerak zazpi letra aldatu. Lau marka diacritiko bereiztu dituzte: ă, â, ê, eta ô. Hiru markak diakritiko lotu dituzte: đ, ơ, eta ư. Kapitulu honek aldatutako letren xehetasun gehiago eskaintzen ditu.\nThe â letraren gainean kokatuta dagoen zirkunferentzia du a. A-zirkunferentziak osagarria har dezake akutua ( Ã ), hilobira ( Ã ), goiko kakoa ( Ã ), tilde ( Ã ), edo azpijokoa ( Ã ). Vietnieraz, chevron itxurako zirkunferentzia ere erabiltzen da e ( ê ) eta o ( ô ).\nThe đ gurutze barra du letraren bidez d. The đ hasierako kontsonante bakarra da. Maiuskulak Đ barra horizontala du letraren txanoaren altueraren erdian D. Minuskulak đ goranzko eskutitza eta letraren x altueraren artean dago d.\nThe ê letraren gainean kokatuta dagoen zirkunferentzia du e. Zirkunflexiak akutua gehigarria har dezake ( E ), larria ( E ), amu gainetik ( E ), tildea ( E ), edo azpimarra ( E ). Vietnieraz, chevron itxurako zirkunferentzia ere erabiltzen da a ( â ) eta o ( ô ).\nThe ô letraren gainean kokatuta dagoen zirkunferentzia du o. O-circumflex akutua osagarria har dezake ( O ), larria ( O ), amu gainetik ( O ), tildea ( O ), edo azpimarra ( O ). Vietnieraz, chevron itxurako zirkunferentzia ere erabiltzen da a ( â ) eta e ( ê ).\nThe ơ adarra du, eta letraren eskuinaldean lerrokatuta dago o. O-Horn aditonal akutua har dezake ( O ), larria ( O ), amu gainetik ( O ), tildea ( O ), edo azpimarra ( O ). Vietnameran ere adarra erabiltzen da u ( ư ).\nThe ư adarra du, eta letraren eskuinaldean lerrokatuta dago u. Adar-urak aditonal akutua har dezake ( u ), larria ( u ), amu gainetik ( u ), tildea ( u ), edo azpimarra ( u ). Vietnameran ere adarra erabiltzen da o ( ơ ).\nVietnamita a hizkuntza tonala. Azentuak sei tonu bereizgarri erabiltzen dira: "maila"(ngang), "akutua-haserre"(sAC), "grave-jaistea"(huyen), "leundu-goranzko" hoi, "chesty-planteatu"(Nga) eta "bulartsua-astuna"(nAng). Idaztean, tonu bat markatu gabe irudikatzen da (a), lau markatuta dauden diakritikoekin adierazten dira a bokal ( á, à, zuen, eta ã ), eta bokal baten azpian puntu batekin markatuta dago ( Ã ). Hautsi ditzagun banako horiek tonu markak.\nMarkatu gabeko tonuangang) ez du azenturik. Bere zelaia erdialdetik erdialdera artekoa da.\nAn akutua (dấu sắc) bokalen gainean jarritako azentua da: á, é, í, ó, ú, eta ý. Azal bat, hondo estu batetik hasi eta goi zabal batekin amaitzen dena, goranzko zelaia adierazten du. Oinarriko pertsonaiaren eskuin aldera zertxobait igo beharko litzateke ( á ) erori gabe. Konbinatuta, argi eta garbi kokatu behar da beste marka batetik ( Ã, Ã, E, O, OEdo u ).\nA hilobira (dhuu huyền) bokaleen gainean jarritako azentu atzerakoia da: à, è, ì, ò, ù, eta y. Goi-hegaletik hasi eta hondo estu batekin amaitzen den hilobiak zelai baxua adierazten du. Zertxobait oinarriaren ezkerreko aldera igo beharko litzateke ( à ) erori gabe. Konbinatuta, argi eta garbi kokatu behar da beste marka batetik ( Ã, Ã, E, O, OEdo u ).\nGoiko kako bat (dấu hỏi) bokalen gainean jarritako galdera ikurrik gabeko antza du. zuen, E, i, O, u, eta y. Beherako erdi-beherako zelaia adierazten du. Konbinatuta daudenean, beste marka batetik argi eta garbi kokatu behar da ( Ã, Ã, E, O, OEdo u ).\nA tilde (dấu ngã) bokalen gainean jarritako azentua da: ã, E, ĩ, õ, ũEdo y. Igoera handiko zelaia adierazten du. Konbinatuta daudenean, beste marka batetik argi eta garbi kokatu behar da ( Ã, Ã, E, O, OEdo u ).\nAn azpijokoa (dấu nặng) bokalen azpian jarritako puntua da: Ã, E, i, O, u, eta y. Jaitsiera baxua adierazten du eta oinarriaren azpian argi eta garbi kokatu behar da.\n... jarrai ezazu 3. atalean ...\n◊ VIETNAMESEKO IDATZIAREN HISTORIA BAT - 1. atala\n(Bisitatutako 1,891 aldiz, 14 bisitak gaur)\nBistako ikustaldiak: 2,405\n← Vietnamgo izenak\nXX. Mendeko SKETCHES-etik hasi eta erritual tradizionaletara →\nHIZKUNTZA HIZKUNTZA Vietnamera eta atzerritarrak ... (2,796)\nComments Off WEB HYBRID-en - Ikus-entzunezkoak\nGaurko Bisitak: 167\nAzken 7 Eguneko Bisitak: 2,148\nBisita guztiraak: 271,903